Srbin u najboljoj partiji sezone doneo pobedu Sakramentu! (VIDEO) - Sportski Portal\nBogi je bio igrač utakmice\nBogdan Bogdanović je bio jedan od najboljih igrača na Svetskom prvenstvu u košarci, u novu NBA sezonu je ušao nikad spremniji, sa nikad većim očekivanjima, ali prve utakmice su bile pravo razočaranje: šut ga jednostavno nije služio.\nIpak, svemu tome je izgleda došao kraj: Bogdan je ušao u svoj ritam, a i Sakramento, koji posle pobede nad Atlantom (121:129) ima tri pobede, polako pokazuje da ova sezona nikako nije „bačena“, kako su mnogi prerano pomislili.\nSrbin je sinoć vodio svoje Kingse do bitne pobede: za 29 minuta šutirao je 6-9 iz igre, 5-6 trojke i 3-3 sa penala, za ukupno 20 poena, 4 skoka i 5 asistencija i +- indeks od čak +21 (najbolji na utakmici).\nNemanja Bjelica je počeo utakmicu i za 19 minuta šutirao 5-7 iz igre (3-4 trojke) i zabeležio 13 poena i 3 asistencije.\nBogdan je dve od svojih 5 trojki ubacio u ključnom periodu u 4. četvrtini, kad je Sakramento odbio pokušaj Atlante da se vrati u meč.\nHouksi su se u jednom trenutku približili na 94:93, ali onda je usledila rafalna paljba Kingsa, koji su se ponovo odlepili sa čak 5 uzastopnih trojki (dve od tih pet je postigao Bogdan).\nEvo partije Bogdana Bogdanovića:\nI partije Nemanje Bjelice:\nPovezane temeBogdan BogdanovicKošarkaNBANemanja BjelicaSakramentoVesti


FOTO: Održana Izvještajna skupština RK Bosna Centrotrans: Edin Bukva i Mirza Handžić podnijeli ostavke | Visoko.co.ba\nNaslovnica Sport Rukomet FOTO: Održana...\nFOTO: Održana Izvještajna skupština RK Bosna Centrotrans: Edin Bukva i Mirza Handžić podnijeli ostavke\nKako je i najavljivano prethodne sedmice danas je u Velikoj sali Općine Visoko održana Izvještajna skupština Rukometnog kluba Bosna Centrotrans Visoko. Članovi skupštinskog tijela kluba, kao i šira javnost, imali su danas priliku da saznaju nešto više o radu uprave kluba u protekle četiri godine, kao i o svim drugim projektima koje je uprava provodila u ovom četverogodišnjem periodu.\nKako stoji u četverogodišnjem finansijskom izvještaju i izvještaju u radu, koji su Upravni odbor, na čelu sa predsjednikom UO Edinom Bukvom, podnijeli danas Skupštini kluba, uprava kluba je dosta dobro uspijevala da se snalazi sa velikim dugovanjima i tekućim troškovima koje su kreirale sve selekcije kluba tokom svojih takmičarskih sezona. Klub koji je jednom ispao iz društva najboljih, da bi se sezonu poslije vratio u Premijer ligu BiH, uspješno je savladavao većinu prepreka koje su mu se nalazile na putu, te je Uprava kluba uspjela u prethodnom periodu da vrati veliki dug od približno 155.000 KM, što je zaista veliki uspjeh. Uz sve to uprava kluba nije pravila velika zaduženja u svom radu, te ukupan dug kluba, zaključno sa mjesecom majem tekuće godine, iznosi oko 36.000 KM, uz napomenu da se većina duga sastoji od dugovanja prema igračima, trenerima i zaposlenicima kluba, ali i da RK Bosna Centrotrans očekuje još neka sredstva iz ZDK i od sponzorskih ugovora, čime se taj dug čini značajno manjim.\nTakođer i izvještaj o radu kluba u protekle četiri godine pokazao je da je klub dosta uznapredovao, kada je riječ o svim selekcijama, te iako su malverzacijama u premijerligaškom društvu igrači prve selekcije kluba gotovo pa istjerani iz Premijer lige BiH, klub je uspješno radio u prethodnom periodu, a sve to je krunisano jučerašnjom odbranom titule državnog prvaka u Visokom, a koju je klubu priuštila selekcija mlađih kadeta.\nOvakve izvještaje o radu i finansijske izvještaje Skupština kluba je jednoglasno prihvatila, pohvalivši rad Upravnog odbora kluba i napomenuvši da uz sve poteškoće na koje su nailazili članovi uprave kluba uspijevali su izboriti dobre uslove za rad svih selekcija kluba.\nPosljednja tačka dnevnog reda ove Izvještajne skupštine RK Bosna Centrotrans donijela je zanimljiv i pomalo tužan rasplet situacije. Za vrijeme ove tačke, veoma emotivnim govorom, dosadašnji predsjednik Upravnog odbora kluba, Edin Bukva, podnio je ostavku na ovu funkciju, a u tome mu se pridružio i sportski direktor kluba, Mirza Handžić, koji je također Skupštini saopštio svoju odluku. Dosadašnji predsjednik UO i sportski direktor kluba smatraju kako u dosadašnjem radu nisu naišli na dovoljnu podršku članova Upravnog odbora i Skupštine kluba, ali i lokalne zajednice, uz opasku da su privredni subjekti i općinske vlasti pomagale rad kluba, ali ipak nedovoljno da bi jedan od simbola rukometa u BiH, RK Bosna Centrotrans, bio na svom najboljem nivou.\nTakođer i pojedini članovi Upravnog odbora odustali su, zbog privatnih razloga, od svoje funkcije, te je Skupština njihovu odluku i odluku, sad već bivšeg predsjednika UO kluba, Edina Bukve prihvatila, sa zaključkom kojim se formira jedno radno tijelo čiji zadatak će biti održavanje kluba na životu i dovođenje uprave u optimalne radne uslove.\nIzvještajna skupština RK Bosna Centrotrans 2016.\nOva radna grupa, formirana od članova Skupštine i preostalih članova Upravnog odbora kluba, dobila je zadatak da i dalje nastavi pravnu bitku sa Rukometnim savezom BiH, u slučaju ovosezonskog izbacivanja Bosne Centrotrans iz Premijer lige, kao i u kreiranju uslova za stvaranje novog Upravnog odbora kluba, odnosno, za održavanja nove Izborne skupštine kluba na kojoj će se saznati ko će obnašati funkcije sportskog direktora, predsjednika i članova Upravnog odbora.\nUkoliko se ovo ne desi u skorijem periodu, kada istekne tehnički mandat ove radne grupe, održat će se nova Skupština RK Bosna Centrotrans, na kojoj će se “ključevi” kluba predati osnivaču, Općini Visoko, na dalje raspolaganje, sa zaključkom da klub nije u mogućnosti da funkcioniše u nedostatku uprave.\nTim činom produžen je još za mjesec-dva “rok trajanja” visočkog rukometnog kluba, čiji članovi će morati vrlo skoro da pronađu trajnija rješenja kako bi klub nastavio svoje funkcioniranje, te će javnosti tek u narednom periodu biti poznata sudbina jednog od najpoznatijih rukometnih klubova u BiH, visočke Bosne Centrotrans.\nČlanak prijeVlada FBiH na hitnoj sjednici izmijenila Uredbu o poticanju zapošljavanja\nSljedeći članakNaši klubovi saznali protivnike u prvom pretkolu EL


srbijasport.net - Vesti - Košarka - Kraljevčani očekuju medalju iz Tokija\nSubota, 18.09.2021 15:04\n0 od 593\n05.07.2021 Aleksandar Daišević\nZlatna košarkašica u razgovoru sa gradonačelnikom Terzićem i pomoćnikom Radevićem\nZa razliku od košarkaša, srpske košrkašice su se na OI plasirale na vreme,a onda usmerile svu snagu na prvenstvo starog kontinenta. U Španiji su izabranice Marine Maljković blistale, osvojile zlatnu medalju, a jedna od najboljih igračica na tom prvenstvu bila je rođena kraljevčanka Nevena Jovanović. Prvi čovek grada dr Predrag Terzić i njegov pomoćnik za sport Nikola Radević organizovali su prijem za našu zlatnu košarkašicu.\nVerujem da su svi Kraljevčani, kao i svi građani Srbije, pratili utakmice naše ženske košarkaške reprezentacije na EP u Španiji. Navijali smo maksimalno, malo se i nervirali u završnicama nekih utakmica, ali se pokazalo da su devojke pod stručnim vođenjem Marine Maljković najbolje u Evropi i doneli su nam veliku radost. Kraljevo je sportski grad, važan deo naše zlatne reprezentacije košarkašica jeste Nevena Jovanović, naša Kraljevčanka koja od danas počinje sa pripremama za OI u Tokiju. Nadam se da će naša zlatna heriona sa svojim saigračicama biti na visini zadatka i da će u naš grad stići još jedna medalja – naglasio je dr Predrag Terzić, gradonačelnik Kraljeva.\nDres na poklon gradonačelniku od zlatne košarkašice\nPosle dugog, srdačnog razgovora, gde su teme bile ne samo sportske, Nevena Jovanović je dobila na poklon buket cveća i sat sa simbolima rodnog grada. Naša zlatna košarkašica je uzvratila dresom reprezentacije u kojem je stigla do najsjajnijeg odličja na EP.\nSat sa motivima Kraljeva u pravim rukama - poklon prvog čoveka grada na Ibru Neveni Jovanović\nDrago mi je što sam sa medaljom iz Španije nastavila niz koji su započeli brojni sportisti iz Kraljeva u državnom dresu. Zahvalila bih se mojim Kraljevčanima na velikoj podršci koju su pružali sve vreme trajanja EP u Španiji, to je mojim saigračicama i meni mnogo značilo. Nadam se da na ovom nećemo stati, da sledi osvajanje novih medalja, ne samo sa moje strane, već svih mojih kolega, sugrađana, takođe reprezentativaca u drugim sportovima – sa uvek prisutnim osmehom napomenula je Nevena Jovanović, zlatna košarkaška reprezentativka iz Kraljeva.\nOd danas je Nevana Jovanović na priprema za OI,a očekivanja su uvek najveća.\nPoslednjih godina pravimo velike rezultate u ženskoj košarci i naravno da su nam i očekivanja pred Olimpijadu najveća. Ne zavaravmo se da će biti lako, to je planetarno najjače takmičenje, mnogo je kvalitetnih ekipa. Ipak, mi uvek gledamo samo u svoje dvorište, bavimo se svojom igrom, ne zanimauu nas drugi timovi. Ako budemo igrali kao u finalu EP, nema razloga da se plašimo bilo kog rivala. Igraćemo hrabro, punog srca kao i do sada, pa šta nam bog da – zaključila je Nevena Jovanović.\nOčekujemo da će u Tokiju naša ženska košarkaška reprezentacija stići do medalje i da ćemo ponovo imati priliku da se družimo sa zlatnom Nevenom Jovanović.\nZlatna medalja na poklon gradu i Srbiji\nNjIMA JE NAJTEŽE!\nNaša reprezentativka je mirno odgovorila na pitanje o neuspehu muške reprezentacije na kvalifikacionom turniru za Olimpijske igre.\nJoš je sve taze, vidim da su krenuli razni komentari. Trab stati na loptu, znam da je momcima iz reprezentacije najteže, oni su najviše želeli dobar rezultat i plasman u Tokijo. Prosto, nije bio dan za tako nešto, mnogo zavisi od sreće i protivnika. To je vrhunska grupa igrača, oni ne mogu da zaborave da igraju, ubeđena sam da će se vratiti još jači – rekla je Nevena Jovanović.


Visoku nezaposlenost Kruševac pokušava da reši povoljnim uslovima za investitore - KruševacGrad\n– Gorući problemi Kruševca su veliki broj nezaposlenih i brojna preduzeća koja su otišla u stečaj, a lokalna samouprava pokušava da ih reši obezbedjivanjem povoljnih uslova za dolazak investitora – kazao je gradonačelnik Kruševca, Dragi Nestorović, koji je danas prisustvovao sednici Veća saveza samostalnih sindikata\n– Kruševac je postao interesantan grad za investitore. Krajem meseca u Vladi Srbije trebalo bi da budu održani sastanci sa nemačkom kompanijom koja je odlučila da ovde otvori fabriku autokablova, te sa češkom Tatrom, koja je zainteresovana za kupovinu IMK „14.oktobar“.\nMi nismo imali odgovarajuće lokacije, opremljenu industrijsku zonu koju bismo ponudili investitorima. Ove godine sredstvima iz budžeta kupljena jedna lokacija, a da nemačkom investitoru ponudjena je lokacija Stari aerodrom, što je on prihvatio.\nProblem je što pojedina preduzeća koja su u stečaju, a imaju dobre lokacije, ne oglašavaju njihovu prodaju – kazao je Nestorović govoreći o aktuelnoj privrednoj situaciji u gradu.\nGrad Kruševac je, dodao je, spreman da učestvuje u nadmetanjima za kupovinu tih lokacija, pre više do dve godine Skupština Grada izglasala odluku o kreditnom zaduživanju za kupovinu jedne lokacije, ukoliko se investitor za nju odluči.\n– Investitor, kompanija Jazaki, se još nije odlučila, ali i da jeste mi ne bismo mogli da im obezbedimo tu lokaciju, reč je o lokaciji Fabrike ulja koja je u stečaju, jer ona od tada ni jednom nije oglašena na prodaju – objasnio je Nestorović.\nDa je tokom protekle dve godine od osam preduzeća koja su bila u restrukturiranju šest otišlo u stečaj, da je za jedno usvojen UPPR, te da se za još jedno to očekuje, podsetili su predstavnici kruševačkog Samostalnog sindikata.\nPredsednik Samostalnog sindikata u „Trajal korporaciji“, Milosav Vukojičić, podsetio je da se to preduzeće krajem prošle godine jedva spasilo stečaja, da potom u predvidjenom roku nije uspelo da uradi Unapred pripremljeni plan reorganizacije te da to sada treba da učini do 6. oktobra.\n– Naša zastupnica kapitala je došla da nas otera u stečaj, ne zna kakve su zaista obaveze prema poveriocima, pomenuti UPPR nije na vreme uradjen, ali Trajal ima ugovorene poslove, sve naše fabrike rade i mi nećemo dopustiti da preduzeće ode u stečaj – kazao je on.\nVukojičić je rekao da sindikat sumnja u 20 miliona evra duga prema bivšem vlasniku, bugarskoj kompaniji Brikel, te da je zbog toga odlučio da se obrati resornim ministarstvima i premijeru.\nPodsetio je da dnevno iz te fabrike izadje 22 tone eksploziva koji se izvozi u Makedoniju, Crnu Goru, te da samo sa Egiptom imaju ugovor od 10 miliona dolara za narednih 10 godina.\nU pekarskoj industriji „Branko Perišić“, koja je u stečaju, prema navodima predstavnika sindikata, trenutno radi 164 ljudi, koji su angažovani po ugovoru o privremenim i povremenim poslovima, a očekuju da se objavi oglas za davanje u zakup ili za prodaju pogona.\nOglas za prodaju očekuju i u preduzeću „Župa komerc“, u kome je trenutno angažovano 50-tak radnika na utakanju hlora i proizvodnji flotacionih sredstava.\n19.11.2021 0 660\n23.07.2021 0 856\n16.06.2021 0 665\n08.06.2021 0 1,374\n28. juna 2022., 11:34


Razvod Aleksandre Prijović - Da li je sve samo farsa?\n11 Juna, 2022 13:00\nRazvod Aleksandre Prijović – Vest koja je potresla estrade\nPre nekoliko dana popularna pevačica Aleksandra Priijović iznenadila je nesvakidašnjim potezom. Ona je, naime, sa svog Instagram profila obrisala sve slike i video snimke pa je umesto naloga na kom smo imali da vidimo pregršt divnih fotografija osvanula velika bela površina.\nDoslovno, sa njenog naloga uklonjene su sve dragocene uspomene pa čak i one sa Filipom i sinom Aleksandrom.\nRazvod Aleksandre Prijović – Da li je sve samo farsa?\nDa li je brak u kom je do nedavno uživala sa suprugom Filipom Živojinovićem narušen, još uvek nismo dobili zvaničnu potvrdu, ali mnogi nagađaju da se u životu lepe pevačica dešavaju ozbiljni potresi. Nakon što je šokirala javnost i sa naloga sklonila sve što ima veze sa njenim privatnim životom i karijerom, osvanuo je novi post koji je ipak, znatiželjnima rekao mnogo.\nPročitajte: Razvodi se Aleksandra Prijović? Pevačica obrisala sve zajedničke fotografije sa Filipom (foto)\nUkoliko ste pomislili da je nakon dužeg vremena prvi post bio onaj sa Filipom ili možda čak i sa sinom Aleksandrom, prevarili ste se. Posle gomile spekulacija javnost je ugledala ništa drugo do snimak novog spota za pesmu „Zvuk Tišine.“\nRazvod Aleksandre Prijović – Zvuk tišine\nInteresantno je da se Aleksandra uopšte nije oglasila povodom silnih govorkanja pa čak ni demantovala navode o razvodu. Ime maločas pomenute pesme dobro opisuje celu situaciju budući da od nje nemamo nijedan pisani trag demanta u vezi sa brakom i njenim privatnim životom.\nOvaj njen potez mnogi komentariši i kao marketinški trik, a mi opet sa nestrpljenjem očekujemo zvaničnu potvrdu da li ćemo lepu pevačicu i njenog supruga i u narednom periodu gledati kao jedan od najsrećnijih i najzaljubljenijih parova ili je ipak svemu došao kraj.\naleksandra i filip razvod aleksandra i filip živojnović aleksandra prijović instagram aleksandra prijović razvod Razvod Aleksandre Prijović\nAleksandra Prijović u problemu! Ne sme da mrdne bez Filipovog ODOBRENJA!\nPrijovićka kopira ženu Saše Popovića! Dala 15.000 da ima isto što i Suzana!\nAleksandra Prijović ucenila Filipa! Zbog nje PRESTAO da se druži sa ovom PEVAČICOM!


“EU4Business” – 16 miliona evra za konkurentniju i inovativniju ekonomiju u BiH | Agroportal.ba\nPrivatne firme, poljoprivrednici i preduzetnici će imati priliku za još jedan finansijski podsticaj zahvaljujući projektu Evropske unije “EU4Business” vrijednom 16,1 miliona evra.\nZa direktnu finansijsku podršku firmama predviđeno je 10 miliona evra, od čega 4,5 miliona za izvozno orijentisane sektore, 3 miliona za poljoprivredno-prehrambeni sektor, 1,5 miliona za turizam i 1 milion za preduzetništvo.\nFirme će moći aplicirati za podršku putem javnih poziva koji će biti objavljeni na stranici Delegacije EU u BiH. Institucije Bosne i Hercegovine će takođe dobiti tehničku pomoć u sklopu projekta kako bi razvile mjere podrške za razvoj privatnog sektora.\nOvaj projekat dio je širih napora EU da podrži lokalni ekonomski razvoj u BiH i nadovezati će se na rezultate druga dva projekta EU – “Posjete lokalnim zajednicama” i “Inicijativa za lokalnu vlast”.\nSmatram da lokalnim vlastima uglavnom nedostaje resursa za adekvatne servise za građane i biznis. Ovaj projekat će podržati poslovne ideje mladih profesionalaca putem start-upa i digitalnog preduzetništva. Žene i druge ranjive grupe u ruralnim sredinama takođe će imati koristi od projekta putem inkluzivnog preduzetništva. Projekat će takođe pomoći digitalizaciji cijele zemlje, rekao je šef Delegacije i specijalni predstavnik EU u BiH ambasador Lars-Gunnar Wigemark.\nAmbasadorica Njemačke u BiH Christiane Hohmann istakla je\nŽelimo da BiH bude spremna za EU i stoga pružamo pomoć zajednicama i poljoprivrednicima kako bismo ostvarili taj cilj.\nDirektorica Njemačkog društva za međunarodnu saradnju (GIZ) Brigitte Heuel-Rolf rekla je da je cilj projekta pomoći firmama da budu konkurentnije i inovativnije.\nEU4Business je izvanredna prilika za domaće firme i institucije da apliciraju za dostupne grantove i da se fokusiraju na izvozne mogućnosti i jačanje konkurentnosti i inovativnih pristupa, kazala je Heuel-Rolf.\nEvropska unija finansirala je projekat sa 15 miliona evra a Vlada Njemačke sa 1,1 miliona evra. Trajati će do marta 2022. godine a predvode ga GIZ, UNDP i ILO u suradnji s institucijama BiH.\nEU Fondovi Poljoprivreda Razvoj\nPočela žetva ječma u Semberiji


Usled zadobijenih povreda je preminuo, potvrđeno je iz MUP USK koji provodi istragu u ovom slučaju, prenosi Srpskainfo.\n– U 07. 10 policijska stanica Bihać primila je telefonsku prijavu da je jedan pacijent u Kantonalnoj bolnici skočio sa prvog sprata kovid odeljenja. Patrola policije je potvrdila navode dojave te konstatovala da je 59-godišnjak iz Velike Kladuše zadobio teške telesne povrede te da je ubrzo nakon pada od povreda i preminuo. Uviđaj je u toku – rekao je Ale Šiljdedić, portparol Uprave policije, prenosi Avaz.\nIstragu u ovom slučaju se nastavlja.\nUŽAS U BIHAĆU Pronađena dva tela, sumnja se na ubistvo i samoubistvo\nBOLESNO Četiri policajca uhapšena zbog ODNOSA S NEMOĆNOM OSOBOM\nPOLICIJSKA AKCIJA "BURE" U Unsko-sanskom kantonu i u Livnu uhapšeno pet osoba, pronađeno 50.000 EVRA\nSrpski član i predsedavajući Predsedništa BiH Milorad Dodik istakao je tokom posete Grčkoj da Srbi i Grci žele da promovišu i šire mir u budućnosti.\nGradski odbor SNSD Banjaluka predložiće Republičkom štabu za vanredne situacije i Gradskom kriznom štabu da produže radno vreme ugostiteljskih objekata najmanje do 23.00 časa, te da se broj osoba koje se mogu okupljati na javnim mestima poveća na 50, izjavio je predsednik odbora Vlado Đajić.\nFonda zdravstvenog osiguranja Republike Srpske u prošloj godini je ostvario ukupne prihode više od 423 miliona evra (846.583.291 KM), navodi se informaciji koju je danas usvojila Vlada Republike Srpske.\nSudar tri automobila, POVREĐEN DEČAK\nDečak iz Srebrenice povređen je u saobraćajnoj nesreći na regionalnom putu Bratunac-Srebrenica u mestu Podgradac, saopšteno je iz Policijske uprave Zvornik.


24sata.info - Cvijanović: Političko Sarajevo sve blokira u BiH\nCvijanović: Političko Sarajevo sve blokira u BiH\nAutor M. B. 30. 07. 2019. • 14:18\nPredsjednica Republike Srpske Željka Cvijanović ocijenila je danas u Banjaluci da političko Sarajevo, igrajući razne igre u vezi sa /ne/formiranjem vlasti na nivou BiH, sve drži u nekoj vrsti blokade, ali da je zadovoljna što Republika Srpska u svim ustavnim i drugim aspektima nesmetano funkcioniše.\nRS ima svoje institucije, kredibilitet, rješava probleme građana i pokazuje da je u stanju da radi sve ono što BiH nije - rekla je Cvijanovićeva.\nOna je izjavila novinarima da je smiješna situacija što će Denis Zvizdić iz SDA uskoro obavljati dvije funkcije - predsjedavajućeg Savjeta ministara BiH i preuzeti predsjedavanje Predstavničkim domom parlamenta BiH.\n- On će to riješiti na neki, formalno, drugačiji način, ali mi smo bespotrebno dovedeni u situaciju da toliko mjeseci nemamo formiranu vlast na osnovu ostvarenih izbornih rezultata. Sve to je rezultat raznih igara, uključujući i izbor novog rukovodstva SDA, pa svi moramo biti taoci jedne takve situacije - ocijenila je Cvijanovićeva.\nGovoreći o sastanku lidera SNSD-a Milorada Dodika i predsjednika DNS-a Marka Pavića, Cvijanovićeva je rekla da ne zna da li je potpisan koalicioni sporazum o raspodjeli prioritetnih mjesta u javnim preduzećima i ustanovama.\n- Važno je da održavamo dobre kontakte u okviru koalicione grupacije koja se proširila nakon proteklih izbora. To je sada jednostavnija i bolja situacija, ali podrazumijeva i da određene stvari, obaveze i prava morate dijeliti sa više učesnika nego ranije - objasnila je Cvijanovićeva.


Ružić: Građanima plasirati provjerene informacije | MINA\nNaslovnica Crna Gora Ružić: Građanima plasirati provjerene informacije\nfakultet politučkih nauka\nRužić: Građanima plasirati provjerene informacije\nPodgorica, (MINA) – Mediji moraju da plasiraju građanima isključivo provjerene informacije u vezi sa mogućom epidemijom koronavirusa i neophodno je da uspostave saradnju sa državnim institucijama, poručila je profesorica na Fakultetu političkih nauka, Nataša Ružić.\nOna je u intervjuu agenciji MINA kazala da problemi u komunikaciji između zvaničnih organa i medija mogu da rezultiraju dezinformisanjem javnosti usljed nedostatka informacija i tim da sami građani počinu da šire glasine, poluglasine i različite teorije zavjera.\n“U bilo kojoj vrsti krizne situacije neophodno je uspostaviti saradnju između državnih institucija i medija da bi se suzbile lažne vijesti. Pod tim se misli na prirodne katastrofe, krize izazvane ljudskim faktorom, akcijom organizacije, nasiljem na radnom mjestu, krize izazvane glasinama, prijetnjama, tačnije izazovima, tehničkim propustom, zlonamjerne krize, megaštetne krize”, kazala je Ružić.\nPrema njenim riječima, država ima posebnu ulogu u upravljanju kriznim situacijama u pogledu edukacije i pripreme stanovništva.


U SUSRET 75. GODIŠNJICI ZAVNOBiH-a I DANU DRŽAVNOSTI: Novalić primio delegaciju SABNOR-a - GlobalCir\nPremijer Fedracije Bosne i Hercegovine Fadil Novalić sastao se danas s delegacijom Saveza antifašista i boraca narodnooslobodilačkog rata (SABNOR) BiH, na čelu s predsjednikom Bakirom Nakašom i članom Odbora za organizaciju obilježavanja 75. godišnjice ZAVNOBiH-a Raifom Dizdarevićem. Inače 25. novembar se obilježava i kao Dan državnosti BiH.\nSastanak predstavnika SABNOR-a i Novalića održan je povodom pripreme obilježavanja 75-godišnjice ZAVNOBIH-a, a kako je medijima kazao Dizdarević, premijer Novalić je obaviješten o programu obilježavanja i obećao je punu podršku ovoj manifestaciji.\n„Obilježavanje ZAVNOBiH-a ove godine ima poseban značaj iz više razloga, počev od činjenice da ZAVNOBiH pada u zavorav jer se o njemu površno piše i govori, često netačno i tendenciozno. Godišnjicu obilježavamo u stanju u kojem je neophodno vratiti historijsku istinu o ZAVNOBiH-u kao događaju u historiji BiH koji se po svom značaju i temeljima ne može upoređivati ni s jednim drugim događajem“, kazao je Dizdarević.\n„Nećemo samo obilježavati Dan državnosti, već ćemo tokom novembra organizovati niz događaja i aktivnosti na području cijele Federacije BiH. Na taj način želimo reafirmirati vrijednosti i historijski značaj ZAVNOBiH-a. Završnica će biti održana 25. novembra u Vijećnici, po konceptu Dine Mustafića, a muzički dio priprema Ivica Šarić“, navodi Dizdarević.\n„Svjesni smo i kao ljudi i kao vlada značaja tog datuma vezanog za BiH, koji predstavlja iskaz njenih ljudi kako vide sebe u novoj zajednici, a svjesni smo i da su odrednice ZAVNOBiH-a ugrađene u jugoslavensku federaciju kasnije poslužile Badinterovoj komisiji pri disoluciji bivše Jugoslavije“, izjavio je federalni premijer.\n„Apsolutno smo spremni sarađivati i staviti se na raspolaganje Odboru za obilježavanja 75. godišnjice ZAVNOBiH-a, te poduprijeti sve njihove aktivnost u personalnom, materijalnom i organizacijskom pogledu. Stavit ćemo na raspolaganje naše kapacitete da podupremo značaj ovog datuma koji ima malo veći značaj ovih godina, jer vidimo da su ponovo oživjele snage koje iznutra i izvana rade protiv BiH. ZAVNOBiH je protuteža takvim snagama“, rekao je Novalić.


Nikad - Saga RS\nObjavljeno: 14. 7. 2017 in Blog by Siniša Janjušić - arhitekta tehnoloških rešenja\nKoja je to inovacija koja je unapredila WiFi mreže? Odgovor je, Wireless Location Based Services - LBS.\nRečenicu "nikad ne reci nikad" najčešće izgovaraju oni koji su doživeli nešto za šta su bili uvereni da se nikada neće desiti, ili bolje rečeno nije im padalo na pamet da je to nešto uopšte moguće, da bi na kraju ipak bili demantovani. Spletom raznih, neki bi možda rekli i čudnih, neverovatnih okolnosti, te stvari su ipak postale realnost.\nU konkretnom slučaju, "čudna i neverovatna okolnost" je razvoj WiFi mreža, odnosno, povezivanje tih mreža u ekosistem sa različitim tipovima alata i Business Inteligence aplikacija, koji im daju dodatnu vrednost.\nKompanije koje su u prošlosti implementirale WiFi mreže, skoro bez izuzetka su na njih gledale kao na "nužno zlo". Kao na nešto za šta nema ni smisla, a samim tim ni potrebe, raditi ROI kalkulacije. Potreba za konstantnom povezanošću na korporativnu mrežu ili internet ih je doslovno "terala" da izdvoje deo svog IT budžeta i za realizaciju ovog tipa konekcije, iako se "ulaganje u wifi NIKADA neće i ne može isplatiti". Ruku na srce, u tom trenutku su možda i bili u pravu. Međutim, oni su upravo ti koji sada izgovaraju rečenicu - Never say never.\nDa bih objasnio pojam i svrhu lokacijskih servisa, poslužiću se analogijom sa tehnologijom koja je već duže vremena prisutna i široko rasprostranjena - Global Positioning System (GPS).\nNa sličan način na koji GPS sistem određuje tačnu poziciju nekog GPS klijenta na bilo kom mestu na planeti, LBS određuju poziciju Wireless klijenta u nekom zatvorenom (indoor) prostoru koji je pokriven wifi signalom. Sistem funkcioniše na način da Wireless Access Pointi, koji su u konstantnoj komunikaciji sa wireless klijentima, šalju informacije do Wifi lokacijskih servera. Ovi serveri, koristeći različite matematičke modele, imaju mogućnost da odrede zonu/lokaciju klijenta u objektu, kao i sam "wifi identitet" korisnika.\nMnoštvo podataka koje lokacijski serveri prikupljaju o klijentima, ne bi imalo upotrebnu vrednost bez BI aplikacija koje obrađuju prikupljene podatke, analiziraju ih i generišu različite tipove izlaznih informacija. U zavisnosti od potreba, korisna informacija za nekoga može biti samo broj posetilaca u nekoj zgradi, na određenom spratu, prodajnom objektu i sl. Drugima su opet bitne informacije "DWELL Time", odnosno vreme koje klijent provede u nekoj zoni poslovnog objekta (recimo kupci pored pulta sa nekim proizvodom), kao i podatak da li je to redovan klijent. Takođe, kao korisne izlazne informacije su zone kretanja u nekom objektu.\nSistemi bazirani na ovakvoj implementaciji lokacijskih servisa koriste velike količine podataka prikupljenih tokom dužeg vremenskog perioda, a izlazne informacije dobijene od aplikacija za analizu koriste kompanijama kako bi korigovali i optimizovali određene segmente svoga poslovanja.\nSa druge strane, česte su implementacije lokacijskih servisa u kojima je veoma bitna informacija o prisutnosti klijenta u realnom vremenu. Kada se ova informacija upari sa "wifi identitetom" korisnika i istorijskim podacima koje LBS sistem ima o njemu, dolazi se do primena kao što su personalizovano reklamiranje sa loyality promocijama, "Indoor GPS", itd.\nZar ste sumnjali da Saga ovo nema u svojoj ponudi?\nDa se ne pomisli kako je ovo tehnologija koja je "svetlosnu godinu" daleko od nas i da bi bolje shvatili praktičnu primenu ovih servisa, sledi kraći opis jednog sistema za koji smo uvereni da će uskoro zaživeti i u našoj zemlji.\nNaime, Saga je u saradnji sa jednim shoping centrom u Beogradu pokrenula POC projekat u kome će biti implementirani Wifi lokacijski servisi. Sistem je baziran na Aruba wireless opremi (HP Enterprise) i G# aplikaciji za analizu i reporting koju je razvila Sagina divizija za softverska rešenja.\nU prvoj fazi sistem će klijentima centra omogućiti da se preko wifi captive portala povežu na wireless mrežu i koriste besplatnu internet konekciju. Na ovaj način će se vršiti identifikacija wifi klijenta, odnosno određivaće se njegov "wifi identitet" (asocirani klijenti). Sistem takođe prikuplja podatke i o WiFi uređajima koji nisu konektovani na wireless sistem (neasocirani klijenti), a nalaze se u prostoru pokrivenom signalom. LBS prati položaj i kretanje svakog od ovih klijenta i podatke šalje G# aplikaciji, koja vrši njihovu analizu i generiše izveštaje.\nAnalizom dobijenih informacija moguće je:\nsagledavati i analizirati tržišni potencijal\ndobiti informacije o navikama korisnika i analizirati njihovo ponašanje u određenim danima, dobu dana, vikendima i sl.\noptimizovati pozicije poslovnih prostora\ndefinisati cene poslovnog prostora na osnovu informacija o posećenosti kojoj zoni\npublikovati personalizovane reklame preko smartphone aplikacija (za asocirane korisnike preko captive portala) ili publikovati reklamni sadržaj prema dobu dana.\nEvaluirati efikasnost reklamnih kampanja itd.\nVlasnici centra u skladu sa dobijenim informacijama mogu da donose konkretne poslovne odluke i mere njihove rezultate.\nU drugoj fazi projekta, ideja je da se implementiraju servisi u realnom vremenu.\nJedan od servisa je personalizovani Digital Signage, sistem koji u trenutku kada se asocirani klijent nađe ispred ekrana u shoping centru ciljano šalje informacije koje su relevantne za njega (personalizovana ponuda).\nProsleđujem vam link ka videu koji bi trebalo sve ove opisne pasuse slikovito da objasni LINK\nObzirom da smo na samom početku razvoja servisa baziranih na lokacijskim servisima, bilo kakva predviđanja gde će nas sve to odvesti i do kakvih novih poslovnih primena će se doći, bila bi nezahvalna. Sa punim pravom se sada može pričati o novoj evaluaciji isplativosti u razvoj wireless mreža, tako da ROI analiza ne samo da nije više besmislena, već naprotiv, opravdana je i preporučljiva.\nJedno je sigurno, "Nikad ne reci nikad", naročito kada se govori o sferi Informacionih tehnologija.


General Draža Mihailovich: Petar II Karađorđević na putu za otadžbinu / "Novosti" January 19, 2013\nPetar II Karađorđević na putu za otadžbinu / "Novosti" January 19, 2013\n19. januar 2013. 20:58\n- Sa zadovoljstvom mogu da kažem da su posmrtni ostaci poslednjeg jugoslovenskog kralja na putu za Beograd - rekao je "Novostima" Oliver Antić. - Od trenutka kada su dokumenta o ekshumaciji potpisale sve relevante institucije u Srbiji i Americi, nismo želeli da čekamo ni dana više od ove 72 godine, koliko je prošlo od kada je kralj pobegao u emigraciju.\nZahvaljujući ovoj grupi slikara sastavljenoj uglavnom od emigranata izbeglih pred revolucijom u Rusiji, dvorska kapela na Dedinju tada je oslikana najlepšim freskama srpskih manastira.\nAvion iz Ciriha na beogradski aerodrom "Nikola Tesla" sleteće, kako je najavljeno, u 14 časova. Kovčeg sa posmrtnim ostacima Petra Drugog Krađorševića na aerodromu će dočekati članovi kraljevske porodice, predstavnici dršave i SPC. - Predsednik Republike Srbije i predsednik Odbora za prenos posmrtnih ostataka članova kraljevske porodice Tomislav Nikolić, najverovatnije zbog obaveza, neće prisustvovati dočeku posmrtnih ostataka kralja Petra - rekao nam je Oliver Antić.\nPosted by Aleksandra at Saturday, January 19, 2013


Gradonačelnik o "Konstantinu": Nije poklon, nego obaveza - Bizlife.rs\n17:51 Niš, 01.04.2018.\nOdlukom da prenese u državno vlasništvo imovinu i osnivačka prava aerodroma “Konstantin Veliki”, Grad Niš nije “nikome ništa poklonio” već je ispunio ugovornu obavezu prema državi i Ministarstvu odbrane za zemljište preuzeto od vojske još 2009. godine, izjavio je gradonačelnik Darko Bulatović.\nBulatović je za agenciju Beta kazao da se tadašnja gradska vlast obavezala da za 157 hektara zemljišta na aerodromu koje je preneto u vlasništvo grada, ustupi Ministarstvu odbrane zemljište u vrednosti 1,5 milijardi evra i 21.000 kvadrata stambenog prostora u kompleksu nekadašnje kasarne “Bubanjski heroji”.\n“Grad Niš je još 2012. godine trebalo da pokrene postupak ustupanja zemljišta vojsci, ali do danas to nije urađeno. Nije izmirena obaveza ni za stambeni prostor”, naglasio je Bulatović.\nOn je kazao da grad nije do sada ispunio svoje ugovorne obaveze jer u budžetu nema toliko para. “Iznos od 1,5 milijardi dinara premašuje trećinu gradskog budžeta”, istakao je Bulatović.\nPrema njegovim rečima, odlukom da prenese u državno vlasništvo imovinu i osnivačka prava aerodroma “Konstantin Veliki”, Grad Niš je u potpunosti izmirio svoju obavezu prema državi i Ministarstvu odbrane.\n“Grad je imao na raspolaganju još samo godinu dana da izmiri obavezu prema Ministarstvu odbrane, nakon toga bi dnevno morao da plaća penale za neizmirene obaveze i to dnevno 6.013 evra”, izjavio je Bulatović.\n“Država je preuzela obavezu da brine o aerodromu, da ga finansira, razvija, prati sve standarde i mere bezbednosti. Država je i do sada pomogala finansijski i u opremi, bez njene pomoći ne bi imali sadašnje rezultate”, kazao je Bulatović.\nOdlukom da prenese u državno vlasništvo imovinu i osnivačka prava aerodroma “Konstantin Veliki”, Grad Niš nije “nikome ništa poklonio” već je ispunio\nBIZLife - 01/04/2018\naerodrom niš konstantin veliki bulatovic


Zrenjanin vesti - Aktuelno|net\nZrenjanin domaćin međunarodnog plivačkog mitinga\nDo kraja vikenda Zrenjanin je domaćin tradicionalnog plivačkog takmičenja Grand prix Kup 2018 u 25-metarskom bazenu. Takmičenje koje je otvoreno danas održava se po 26. put na gradskom bazenu, a po prvi put uvršten je u kalendar Svetske plivačke federacije.\nSrbija remizirala sa Belgijom u kvalifikacijama za EP (27:27)\nZRENjANIN Rukometaši Srbije remijem sa Belgijom - 27:27 (15:14), u Zrenjaninu započeli su kvalifikacije za Evropsko prvenstvo 2020. godine koje će se prvi put održati u tri zemlji, Norveškoj, Švedskoj i Austriji.\nPeruničić okupio "orlove": Motiva ima do neba\nRukometna reprezentacija Srbije okupila se u hotelu IN na Novom Beogradu odakle će se zaputiti u Zrenjanin gde je u sredu očekuje duel sa Belgijom na startu kvalifikacija za Evropsko prvenstvo 2020.\nEvropsko prvenstvo za košarkašice, koje će se 2019. godine održati u Srbiji i Letoniji, danas je dobilo zvaničnu maskotu - "Pik en Rol". Posle sedam dana glasanja, u kome su učestvovali navijači i ljubitelji košarke preko zvaničnog sajta FIBA i društvenih mreža, mačiji duo "Pik en Rol" su osvojili 75 odsto glasova, "Sviša" 12,7 odsto, a "Bauns" 12,3 odsto. Svaka od dve izabrane maskote povezana je sa jednom zemljom organizatorom EP 2019, pa tako "Pik" ima rep u bojama letonske zastave, a "Rol" u bojama zastave Srbije. Evropsko prvenstvo za košarkašice biće održano od 27. juna do 7. jula 2019. Po dve grupe Evropskog prvenstva igraće se u Srbiji (Niš i Zrenjanin) i Letoniji, dok će se eliminacione runde odigrati u Beogradskoj areni.\nKvalifikacije za EP rukometaša: Srbija i Belgija u Zrenjaninu\nGrad Zrenjanin i Kristalna dvorana 24. oktobra biće domaćini rukometnim reprezentacijama Srbije i Belgije, koje će odigrati kvalifikacionu utakmicu za plasman na Evropsko prvenstvo, koji će 2020. godine zajedno organizovati Austrija, Norveška i Švedska.\nKvalifikacije za EP rukometaša: Srbija i Belgija dele megdan u Zrenjaninu\nZrenjanin će večeras ugostiti rukometne reprtezentacije Srbije i Belgije, koje će započeti borbu za plasman na Evropsko prvenstvo 2020. godine, koje će se prvi put održati u tri zemlje - Norveškoj, Švedskoj i Austriji.\nOKUPILI SE RUKOMETAŠI PRED DUELE SA BELGIJOM I ŠVAJCARSKOM Peruničić jasan: Moramo da budemo ponosni i da pokažemo karakter\nRukometaši Srbije okupili su se ove nedelje u Beogradu, odakle će se zaputiti u Zrenjanin, gde ih u sredu očekuje duel sa Belgijom (18 sati) na startu kvalifikacija za Evropsko prvenstvo 2020.\nEvropsko prvenstvo za košarkašice, koje će se 2019. godine održati u Srbiji i Letoniji, danas je dobilo zvaničnu maskotu - "Pik en Rol". Posle sedam dana glasanja, u kome su učestvovali navijači i ljubitelji košarke preko zvaničnog sajta FIBA i društvenih mreža, mačiji duo "Pik en Rol" su osvojili 75 odsto glasova, "Sviša" 12,7 odsto, a "Bauns" 12,3 odsto.Svaka od dve izabrane maskote povezana je sa jednom zemljom organizatorom EP 2019, pa tako "Pik" ima rep u bojama letonske zastave, a "Rol" u bojama zastave Srbije. Evropsko prvenstvo za košarkašice biće održano od 27. juna do 7. jula 2019. Po dve grupe Evropskog prvenstva igraće se u Srbiji (Niš i Zrenjanin) i Letoniji, dok će se eliminacione runde odigrati u Beogradskoj areni.


Naslovna Društvo Privreda Društvo sudija: Zatrpani sudovi, nezadovoljni građani, neophodne izmene\nPredsednica Društva sudija Srbije, Snežana Bjelogrlić izjavila je da to strukovno udruženje poslednjih deset godina intenzivno ukazuje na neravnomernu opterećenost sudova i sudija, koja je višestruko povećana „takozvanom reformom od 2009. godine“.\n„Istina, stanje je malo bolje počev od 2014. godine nakon zakonskih izmena, ali je još uvek znatno lošije u odnosu na ono od pre 2009. godine. Neravnomerna opterećenost znači da pojedini sudovi ili sudije imaju optimalan broj predmeta u radu, dok ih drugi imaju nekoliko puta, pa i nekoliko desetina puta više“, rekla je Bjelogrlić za agenciju Beta.\nPrema njenim rečima, „Beograd, u čijim sudovima se rešava više od 60 odsto svih predmeta u Srbiji, predstavlja najupečatljiviji primer neravnomerne opterećenosti i preopterećenosti sudija brojem predmeta“.\n„Kad sudija u Višem sudu u Beogradu ima 1.000 i više predmeta u radu ili kad sudija u Trećem osnovnom sudu u Beogradu svakog meseca dobija po skoro 100 predmeta, uostalom, kad sudija Vrhovnog kasacionog suda svakog meseca dobija u rad po 60 i više predmeta, jasno je da sporovi ne mogu da budu rešeni podjednako brzo i dobro kao u onim sudovima koji nisu toliko opterećeni“, objasnila je Bjelogrlić.\nOna je naglasila da to utiče na efikasnost i kvalitet rada i sudija i sudova i, naročito, na nezadovoljstvo gradjana, a time se slabi ugled sudstva.\n„Taj nedostatak može da se prevaziđe, i drago nam je što je Ministarstvo pravde imalo sluha za predlog Društva sudija Srbije i u nacrt naredne petogodišnje strategije razvoja pravosuđa stavilo beogradsko pravosuđe kao posebnu temu za razmatranje“, rekla je Bjelogrlić.\nUkazala je i da je potrebno pažljivo preispitati i izmeniti zakone o mreži sudova, o nadležnosti sudova, ali i odluke o potrebnom broju sudija i pratećeg osoblja, naročito sudijskih pomoćnika i savetnika.\n„Treba prestati sa praksom da zaposleni u pravosudju, i fakultetski obrazovani, štaviše čak i oni sa položenim pravosudnim ispitom, besplatno godinama rade u pravosuđu i da smatraju srećom kad konačno počnu da dobijaju platu, makar to bilo i po ugovoru na određeno vreme“, naglasila je Bjelogrlić.\nDa bi pravosuđe bilo kvalitetno i efikasno potrebno je, navela je, obezbediti i druge uslove za rad – smeštajne i tehničke, uslove za stručno usavršavanje sudija i ostalih zaposlenih, kao i odgovarajući materijalni položaj za sve u pravosuđu.\nNa pitanja da li je teže suditi u manjoj sredini nego u velikim gradovima, ona je rekla da i u manjim sredinama ima složenih predmeta koji iziskuju izuzetna znanja i sposobnosti sudija i veliku medijsku pažnju.\n„U manjim sredinama je otežavajuća okolnost što se većinom svi poznaju, pa je u javnosti teže ostaviti utisak nepristrasnosti. Sudijski poziv uopšte je složen i težak i, pored znanja i svakojakih komplikovanih veština, zahteva i određene lične osobine i sposobnosti, najpre sposobnost da se oduprete pritiscima, a njih uvek ima i u manjim i u većim sredinama“, rekla je Bjelogrlić, koja je vršilac funkcije predsednice Osnovnog suda u Ivanjici.\nPrethodni tekstBožićni koncert hora „Sveti Jovan Krstitelj“\nSledeći tekstSrbija i danas pod maglom, a krajem dana stižu i padavine


Tajlanđani zainteresovani za Rajevca! | Radio Televizija BN\nTajlanđani zainteresovani za Rajevca!\nSrpski stručnjak jedan od kandidata za preuzimanje tamošnje reprezentacije.\nFudbal 23.04.2017 | 21:00\nSvetski fudbalski globtroter, Milovan Rajevac možda uskoro uplovi u novu luku. Srpski stručnjak je jedan od kandidata za preuzimanje klupe reprezentacije Tajlanda, a da li će i sesti na istu znaće se najverovatnije već do kraja tekuće sedmice.\nRajevac je već obavio razgovore sa čelnim ljudima fudbalskog saveza ove države Jugoistočne Azije, a među protivkandidatima se nalaze i veoma poznata imena iz svetu fudbala kao što su Karlos Dunga i Huande Ramos.\nRajevca je u Bangkoku dočekao Mario Đurovski koji sa velikim uspehom igra u tamošnjoj prvoj ligi, a od prošle godine je zvezda Bangkok Junajteda. Tajland je ostao bez selektora pre nešto manje od meseca dana nakon što je Kjatisuk Senamuang podneo ostavku nakon vezanih poraza od Saudisjke Arabije i Japana u kvalifikacijama za Svetski kup 2018. u Rusiji.\nMilovan Rajevac je u prebogatoj trenerskoj karijeri vodio tri reprezentacije: Gane, Katara i Alžira.


wi-fi - Blic Online\nTokom narednih nekoliko dana u pojedinim autobusima privatnih prevoznika doći će do prekida u funkcionisanju bežičnog interneta (Wi-fi mreže), saopšteno je iz Sekretarijata za javni prevoz.\nOsamnaestogodišnji tinejdžer iz Sjedinjenih Američkih država osuđen je na doživotnu kaznu zatvora nakon što je zadavio sopstvenu sestru, a sve to samo zbog šifre za wi-fi.\nKorišćenje WiFi mreže bez zaštite, odnosno bez lozinke je široko rasprostranjeno, pa je preporuka korisnicima da na taj način ne obavljaju bilo kakvu finansijsku transakciju jer, kako upozoravaju u RATEL-u sve što rade preko intereneta može "procureti".\nKuba će dozvoliti korišćenje privatnih bežičnih internet veza (WI-FI) i uvoz opreme za to, čime ce nestati jedno od najtvrđih ograničenja upotrebe interneta na svetu.\nWIFI BILLBOARD Reklamirajte se na svojoj WiFi mreži\nKompanija Media Click iz Beograda koristeći svoj softver i uređaje (rutere) preko internet linka svojih klijenata stvara WiFi oglasni prostor. Potencijalni korisnik interneta na ovakvoj WiFi mreži mora pregledati set reklama ukoliko želi konekciju.\nVAJFAJ DRVO Besplatan bežični internet u parku Manjež\nVajfaj zona besplatnog interneta postavljena je danas u parku Manjež, a opštini Savski venac, kao jednoj od tri najaktivnije u nagradnoj igri “Uzmi račun i pobedi”, biće dodeljeno i 23.000 evra za uredjenje parka u Ulici Ljutice Bogdana.


Kia poziva 308.000 vozila zbog opasnosti od požara, kaže vlasnicima da parkiraju napolju – Danasnje\nHome/Automobili/Kia poziva 308.000 vozila zbog opasnosti od požara, kaže vlasnicima da parkiraju napolju\n0 53,603 1 minut citanja\nKia je izdala opoziv za 379.931 svojih vozila, uključujući Cadenzu od 2017. do 2019. i Sportage od 2017. do 2021. zbog rizika od požara koji dolazi iz motornog prostora. Požar može nastati usled kratkog spoja električne energije, a pre nego što vlasnici odvezu svoja vozila trgovcima kako bi zamenili deo, Kia kaže da vozila treba parkirati napolju.\nKia, kao i Hiundai, opozvali su mnoga druga vozila zbog opasnosti od požara i nedavno su kažnjeni zbog presporog kretanja pri povlačenju određenih vozila. Kia je izdala opoziv za 379.931 svojih vozila, uključujući limuzinu Cadenza od 2017. do 2019. i Sportage od 2017. do 2021. zbog rizika od električnog kratkog spoja u motornom prostoru koji može dovesti do požara, prema dokumentima na Nacionalnom autoputu Veb lokacija Uprave za bezbednost saobraćaja. Kia preporučuje da pre nego što vlasnici uspeju da zamene pogođeni deo, parkiraju svoja vozila izvan i dalje od objekata. Vlasnici Kia Cadenza i Sportage mogu da provere veb lokaciju NHTSA opoziva kako bi saznali da li je to pogođeno njihovim vozilom.\nKratki električni udar se javlja u hidrauličkoj elektronskoj upravljačkoj jedinici, ali tačan uzrok kvara nije poznat. Vlasnici su mogli da vide lampicu upozorenja za pritisak, lampicu upozorenja ABS ili lampicu upozorenja MIL kako se pale na instrument tabli pre nego što požar započne, ili možda osećaju miris ili vide dim.\nKia će početi da obaveštava vlasnike opoziva od 30. aprila, a prodavci će opoziv povući zamenom osigurača u razvodnoj kutiji. Kia je rekla da nije upoznata sa bilo kakvim požarima koji su nastali usled nestanka struje u pogođenim kadencama i sportageima, ali je potencijal požara postao čest razlog zbog kojeg su vozila Kia i Hiundai opozvana. U jesen prošle godine Hiundai i Kia povukli su 591.000 vozila zbog curenja kočione tečnosti što bi moglo dovesti do požara. A ranije 2020. godine, Hiundai je opozvao 430 000 limuzina Elantra zbog potencijala da voda uđe u ABS modul i pokrene požar.\nAssociated Press procenjuje da je šest miliona vozila koje su napravili Hiundai i Kia opozvano zbog rizika od požara ili otkaza motora od 2015. Još 2019. NHTSA je pokrenula istragu protiv tri miliona vozila Hiundai i Kia zbog njihovog rizika od požara. Vozila uključena u istragu bili su modeli Hiundai i Kia od 2010 do 2015 sa motorima od 2,0 i 2,4 litra. Pored podsećanja, ta istraga dovela je do toga da su Hiundai i Kia kažnjeni sa 210 miliona dolara zbog presporog kretanja pri povlačenju određenih vozila. Kia je negirala navode da su se kretali presporo, ali pristali su da plate kaznu i izbegnu pravnu borbu, navodi AP.


ZA OKO 100.000 GRAĐANA U NAREDNA TRI MJESECA STRUJA JEFTINIJA 40 POSTO: POTVRDIO DIREKTOR EP CRNE GORE | Hayat.ba\nZA OKO 100.000 GRAĐANA U NAREDNA TRI MJESECA STRUJA JEFTINIJA 40 POSTO: POTVRDIO DIREKTOR EP CRNE GORE\nElektroprivreda Crne Gore će, postupajući po odluci Vlade Crne Gore, u naredna tri mjeseca obračunavati 40 posto popusta na računima za utrošenu električnu energiju prenzionerima koji imaju mjesečna primanja ispod 222 eura i nezaposlenima sa evidencije Zavoda za zapošljavanje.\nImajući u vidu javno dostupne podatke, mislim da se okvirno može govoriti o preko 100.000 građana koji će biti obuhvaćeni kada se uzmu u obzir i članovi domaćinstava. Naravno, uslov ostvarivanja subvencije je da su penzioneri koji imaju primanja ispod 222 eura i nezaposleni sa evidencije ZZZCG vlasnici brojila. Kada naše službe obrade dobijene podatke, imaćemo tačan broj domaćinstava koji će biti korisnici ovih prava u naredna tri mjeseca. Kao Izvršni direktor EPCG, postupajući po odluci Vlade, a nakon što se obrade dobijeni podaci, pripremiću predlog odluka za realizaciju u skladu sa Statutom kompanije”, istakao je Nikola Rovčanin, izvršni direktor EPCG.\nTakođe, postupajući po odluci Vlade Crne Gore da se do 15. jula uplati profit iz prethodne godine, prebacićemo na račun budžeta oko 30 miliona eura”, zaključio je Rovčanin.


In Store | Region | Crna Gora: Voli želi da postane najveći prehrambeni proizvođač\nCrna Gora: Voli želi da postane najveći prehrambeni proizvođač\nKompanija Voli Trade ima cilj da postane najveći proizvođač hrane u Crnoj Gori, ekskluzivno za eKapiju otkrio je osnivač i predsednik Odbora direktora kompanije Dragan Bokan.\nCilj nam je nam je da u narednom periodu budemo najveći poslodavac u Crnoj Gori, najveća domaća trgovina, lider na tržištu Crne Gore i u narednoj deceniji. Želja nam je da investiramo u jačanje standarda maloprodaje, koliko bude moguće da jačamo našu maloprodajnu mrežu, distributersku liniju i HoReCa kanal. Plan nam je da izađemo na regionalno tržište, a ekskluzivno saopštavam da imamo cilj da postanemo najveći proizvođači hrane u Crnoj Gori, rekao je Bokan u intervjuu za eKapiju.\nPrema njegovim rečima, u kompaniji razmišljaju da u razgovoru sa nadležnim institucijama analiziraju poljoprivredno zemljište koje se u ovom trenutku ne obrađuje i ne koristi.\nEvidentno je da se niko ne grabi da radi u poljoprivredi i u tome smo prvi, a imamo plan da ostvarimo i partnerstvo u delu mesne industrije. Razmišljamo i o privatizacijama koje su još ostale u Crnoj Gori, jer mi dosad nesmo učestvovali u njima. Ukoliko bi uskoro bio raspisan tender za neku državnu kompaniju koja bi nam pomogla u misliji da budemo još veći crnogorski proizvođač, rado bismo se javili, istakao je on.\nKako je dodao, pratiće šta se dešava i u Crnoj Gori i u regionu i plasirati svoj novac i dobar rejting kod finansijskih institucija, sa ciljem da kompanija Voli ostane najveći poslodavac u Crnoj Gori i da iz godine u godinu rastu lični dohoci radnika.


Đukanović je u hrvatskim medijima predsednika Srbije uporedio s nacističkim\nvođom, odgovornim za smrt miliona ljudi, a Srpsku pravoslavnu crkvu nazvao „retrogradnom klerofašističkom menažerijom“\nMilo Đukanović, predsednik Crne Gore, mesecima unazad daje zapaljive izjave o Srbiji i odnosima dve zemlje, ali sada je prešao liniju - Aleksandra Vučića, predsednika Srbije, uporedio je sa Adolfom Hitlerom, a SPC nazvao „retrogradnom klerofašističkom menažerijom“!\nSagovornici Kurira ocenjuju da Đukanović na ovaj način prikriva sopstvene genocidne namere i skreće pažnju sa kriminalnog gliba u kome se našao.\nPrešao granicu normalnog\n- Nasilnički velikosrpski nacionalizam, situiran u samom sedištu državne politike Srbije, drsko pokušava nametnuti sliku o Crnoj Gori kao drugoj srpskoj državi, koja je greškom i nepažnjom ranijeg beogradskog državnog vrha ostvarila nezavisnost. I sada se ta „greška“ pokušava ispraviti militantno-političkim delovanjem preostale prekogranične infrastrukture velike Srbije - crkve Srbije, kvaziverske zajednice odgovorne za većinu zločina koje je taj nacionalistički projekt počinio od devedesetih godina do danas.\nPočetni uspesi dali su krila toj retrogradnoj klerofašističkoj menažeriji: političke su se litije, uz gromoglasnu podršku službenog Beograda, uspele predstaviti kao odbrana ugroženih svetinja i verskih prava; teokratska vlada Crne Gore, anticrnogorska i kvislinška, u službi je posrbljivanja svoje države koju osvajanjem Cetinja žele i simbolično baciti na kolena i poniziti, da je kao pokrajinu pripreme za život u projektiranom „srpskom svetu“, što je eufemizam za „veliku Srbiju“ - naveo je Đukanović u intervjuu za Jutarnji list, kao i da je ovo sada „najagresivniji napad velikosrpskog nacionalizma na crnogorsku državu i crnogorski identitet u novijoj istoriji“. To, dodaje, „nije bilo ni u vreme Slobodana Miloševića“. Sa Vučićem se ne čuje, ali su, ističe, u jednom periodu imali konstruktivne odnose.\n- Naravno, ne uzimam za ozbiljno njegove neiskrene poruke da priznaje nezavisnost Crne Gore i da želi bratske i prijateljske odnose, dok njegovi ministri otvoreno govore zašto je „srpski svet“, tj. „velika Srbija“, nužnost srpskog naroda u regiji čiji je samozvani zaštitnik država Srbija.O ozbiljnosti Vučićevih izjava najbolje svedoči tvrdnja da je Crna Gora pokoravala Srbiju poslednjih 30 godina i kako u tome neće uspeti. To je isto kao da je Hitler 1939. izjavio da neće dopustiti da Čehoslovačka pokori Nemačku - rekao je Đukanović, a na pitanje da li se predsednik Srbije vratio na memorandumsku politiku Miloševića, preko koje želi „anektirati“ Crnu Goru, naveo je da je Vučić nadmašio Miloševića.\nPredsednik Skupštine Ivica Dačić kaže da je Đukanović prešao sve granice normalnog ponašanja i podseća da mu ranije nije smetala Mitropolija, čak je odlazio na Cetinje da Amfilohiju ljubi ruku.\n- On plaši Crnu Goru Srbijom samo da bi očuvao svoju funkciju, svađajući dva bratska i prijateljska naroda. Ovo što danas Đukanović govori i radi činilo se samo u vreme Hitlera. Ništa neće zaustaviti njegov pad, pa ni gebelsovski metodi da će sto puta izgovorena laž postati istina - poručio je Dačić.\nPrema rečima potpredsednika SNS Miloša Vučevića, sve izgovoreno je sramno čak i za Đukanovića, koji, ističe, očigledno halucinira u svom gubitničkom delirijumu.\n- Misli li Đukanović da takvom izjavom može da prikrije sopstvene genocidne namere i namere svog DPS, s kojim decenijama u Crnoj Gori pokušava da zatre sve što je srpsko? Misli li da može sakriti to da na Srbe ide motkama, umesto da im daje pravo na veru i nacionalnost? Misli li da će vređanjem predsednika Srbije i idiotskim optužbama sprečiti tog istog Vučića da se odrekne svog naroda u Crnoj Gori i borbe za njegovo pravo da sačuva svoju veru i naciju, i dostojanstvo. Ne misli taj Đukanović ništa, jer nema kapacitet za to! Neka se pogleda u ogledalo i videće pravog naslednika Hitlerove ideologije - kaže Vučević za naš list i dodaje:\n- Ako se već plaši takve „nacističke Srbije“, kako sad poručuje preko hrvatskih medija, zašto svojoj rodbini i pulenima dozvoljava da u „takvoj“ Srbiji kupuju nekretnine i baškare se po beogradskim luksuznim hotelima i restoranima? Ne brani Đukanović Crnu Goru od Srbije, već samo pokušava da skrene pažnju sa kriminalnog i fašističkog gliba u kojem je do guše, i da zaleči sopstvene političke rane.\nMinistar unutrašnjih poslova Aleksandar Vulin kaže da „strah, mržnja i kompleksi prema Vučiću vode Đukanovića“. - Kada Đukanović kaže da neko pokušava gurnuti Crnu Goru u sukobe, a povede u napad na policiju i sveštenike SPC 1.000 huligana, onda ne može da vam bude žao što Đukanović više nije Srbin. Đukanović ne shvata da je na spisku Vučićevih prioriteta veoma nisko i da on za njega nije ni takmac ni predmet interesovanja - naveo je Vulin.\nSa druge strane, Marko Kovačević, gradonačelnik Nikšića, ukazuje da predsednik Crne Gore, dok optužuje druge da su sluge Beograda, leči rane i traži pomoć u Zagrebu.


HEURES FABULEUSES OD CARTIERA - Lux Life luksuzni portal: Moda, Stil, Trendovi, Kolekcije 2014...\nHEURES FABULEUSES OD CARTIERA\nIstinska kolekcija ukrasnih satova koja ima 41 komad, uključujući 23 unikatna izdanja, Heures Fabuleuses de Cartier ulepšavaju stvarnost…\nZačarane priče koje pričaju kako se vreme transformisalo, scena za duhovni zverinjak čije tajne i trikovi dočaravaju vreme koje je više nego što se čini. Kolekcija koja izjavljuje, kao nerealni manifest: “Ovo nije sat”. Ipak, vreme jeste njihova sudbina, koja je skrenula negde usput, čisto zabave radi, zbog ljubavi prema intrigama. Veoma ženstvena zavodljivost od najekstravagantnijih nakita, neveovatno dragocenih, utisnutih u tradiciju Cartiera ingenioznog kreiranja satova ali ipak uvek spremnih za transformaciju, garancija superiorne elegancije. Ovi satovi su unikatni komadi dve vrste – performansa nakita kada dijamantska zmija sklizne sa lica kako bi postala broš.\nIluzija, sada je vidite, sada ne – Cartier je čarobnjak časovničarstva sa darom stvaranja neverovatnih komada. Najdragoceniji satovi, nakit vrhunskog kvaliteta i savoir-faire: stručnost majstora časovničarstva, koji čini da dijamantski feniks osciluje u vremenu sa pokretom, i veština juvelira, koji transformiše lanac u delikatni broš.\nIgrajući se sa priviđenjima, čudima nakita, Cartier zamišlja metamorfozu vremena, satova koji mogu igrati bilo koju ulogu, sada je broš, sada ogrlica, sada sat – ili sve tri uloge od jednom. Utrostručivanjem njihovih funkcija zarad fantastično razigranog zverinjaka, zmija, žaba, slon, postaju neuhvatljivi junaci bajke časovničarstva gde je vreme dragulj u kruni.\nPROČITAJTE SLEDEĆI TEKST: TIFFANY I VELIKI GETSBI


Džonson: Podržavamo put Srbije ka EU bez obzira na Brexit\nBitanski šef diplomatije Boris Džonson, sa kolegom domaćinom Ivicom Dačićem, tokom posjete Beogradu, 10. novembra 2016.\nDačić je danas na beogradskom aerodromu dočekao Džonsona koji je doputovao iz Prištine.\nDžonson se sastao i sa drugim zvaničnicima Srbije.\nPredsednica Skupštine Srbije Maja Gojković razgovarala je s ministrom spoljnih poslova Velike Britanije Borisom Džonsonom o unapredjenju odnosa dve zemlje i evropskoj budućnosti Srbije, saopštila je Skupština Srbije.\nKako se navodi, Gojković i Džonson su ocenili da je intenziviranje međuparlamentarne saradnje važno za bolje odnose Srbije i Velike Britanije, a posebno na najvišem nivou, kao i da je parlamentarna razmena vredan način izgradnje razumevanja.\nGojković je, kako se navodi, izrazila uverenje da će, bez obzira na dinamiku i rezultate procesa nakon Bregzita, Velika Britanija nastaviti da igra značajnu ulogu na evropskom planu i u odnosima sa Evropskom unijom.\nDžonson je kazao da je cilj njegove posete da pokaže koliko Velika Britanija ceni prijateljstvo sa Srbijom i da bez obzira ne to što Velika Britanija napušta EU, ne napušta Evropu i da Srbija ima budućnost kao deo Evrope.


Srbija između carinske unije Zapadnog Balkana i slobodne trgovine sa Rusijom | Gde Investirati\nSaradnik Bečkog instituta za međunarodne ekonomske studije Vladimir Gligorov ocenio je da bi zemlje koje bi pristupile carinskoj uniji Zapadnog Balkana morale da ujednače carine prema ostatku sveta, što bi za Srbiju moglo da znači da se opredeljuje da li joj je ta zajednica važnija od ugovora o slobodnoj trgovini sa Rusijom.\n“Jednostavno rečeno, carinska unija bi bila CEFTA (zemlje potpisnice Sporazuma o slobodnoj trgovini u Centralnoj Evropi), odnosno regionalna slobodna trgovina, sa zajedničkim carinama. Pretpostavljam da se ovo poslednje ne bi odnosilo na Moldaviju. Kako sve zemlje već imaju režim slobodne trgovine sa EU ili će ga imati kada sprovedu svoje ugovore o stabilizaciji i pridruživanju, to bi značilo da bi bilo potrebno ujednačiti carine prema ostatku sveta”, rekao je Gligorov za Betu komentarišući predlog srpskog premijera Aleksandra Vučića o osnivanju carinske unije zemalja Zapadnog Balkana.\nGligorov je podsetio da neke zemlje nisu članice Svetske trgovinske organizacije (Srbija, Bosna i Hercegovina, i Kosovo), dok druge jesu, što znači da bi ove koje nisu “u najmanju ruku trebalo da preuzmu carine koje su u skladu sa Svetskom trgovinskom organizacijom, a uz to, i da ih izjednače”.\n“To ne bi moralo da bude od velike važnosti, budući da trgovina sa trećim zemljama, kada se CEFTA i EU izuzmu, nije veoma značajna, osim kada je reč o Rusiji, zbog nafte i gasa”, rekao je Gligorov.\n“Carinska unija bi onda podrazumevala ili da Rusija proširi ugovor o slobodnoj trgovini na sve zemlje članice nove carinske unije ili da Srbija preuzme carinski režim koji sa Rusijom imaju druge zemlje članice nameravane carinske unije, što bi značilo da bi Srbija raskinula ugovor o slobodnoj trgovini sa Rusijom”, kazao je Gligorov.\nKako je dodao, “bilo bi u svakom slučaju potrebno da novostvorena carinska unija ima jedinstvenu carinsku politiku prema svima, a to znači i prema Rusiji”.\n“Naravno, to bi mogla da bude i jednostrana carinska politika gde bi svi ukinuli carine Rusiji, gde bi onda Srbija izvozila u Rusiju slobodno, a izvoz drugih članica carinske unije bi Rusija carinila. Verovatnije je da bi zemlje članice nameravane carinske unije htele da pregovaraju sa Rusijom o zajedničkom carinskom režimu, gde opet ako Rusija ne bi svima htela da ukine carine, Srbija bi morala da se odluči da li joj je carinska unija važnija od ugovora o slobodnoj trgovini sa Rusijom”, kazao je Gligorov.\nIstakao je da “ekonomski značaj bescarinskog izvoza u Rusiju nije veliki, ali politički bi mogao da bude”.\nCarinska unija koju za Zapadni Balkan predlaže Vučić, obuhvatila bi tržište na kojem živi oko 18 miliona ljudi i na kojem je, prema proceni MMF-a za 2016. godinu, ostvaren bruto domaći proizvod od ukupno 243,5 milijardi dolara. U toj zajednici bile bi države CEFTA sporazuma Srbija, Albanija, BiH, Crna Gora, Makedonija i UNMIK Kosovo, a izvan regiona je tu još Moldavija.\nPrevious Poreska uprava: Nepravilnosti u više od trećine kontrola obračuna javnih prihoda\nNext Beogradska Ada Huja postaje izletište i stambeno-komercijalna zona\nTags Carinska unijaslobodna trgovinaVladimir Gligorov


Ministarstvo kulture: Ugrožena srpska baština\nMinistarstvo kulture i informisanja Republike Srbije oštro osuđuje napade na objekte Srpske pravoslavne crkve na Kosovu i Metohiji, jer su upadi, obijanje, uništavanje i skrnavljenje Crkve Svetih Vrača u selu Drenovce i Crkve Svetog Ilije u selu Nekodim kod Uroševca anticivilizacijski činovi koji pokazuju stepen ugroženosti srpske kulturne baštine.\nMaja GojkoviÄ‡ (Foto Beta/Ministarstvo kulture i informisanja/MO)\n"Ne samo da se ovakvim vandalskim incidentima, zasnovanim na ekstremizmu i bezumlju, ugrožava kulturno nasleđe srpskog naroda na prostoru Kosova i Metohije, već se istovremeno i otvoreno preti bezbednosti i opstanku srpskog naroda", navodi se u saopštenju.\n"Pozivamo sve međunarodne aktere da osude svaku vrstu ekstremizma i u okviru svog mandata zaštite prava i slobode Srba na Kosovu i Metohiji, kao i kulturno nasleđe od svakog oblika uništavanja, skrnavljenja i ugrožavanja", saopštilo je Ministarstvo.\nMZK: Odobrena vakcinacija trećom dozom za starije od 12 godina\nMinistarstvo zdravlja Kosova saopštilo je da je odobrilo davanje treće doze vakcine protiv koronavirusa za decu stariju od 12 godina, kao i za osobe koje su primile drugu dozu najmanje pet meseci ranije.\nLajčak dolazi u dvodnevnu posetu Kosovu\nSpecijalni predstavnik Evropske unije za dijalog između Beograda i Prištine i druga regionalna pitanja na Zapadnom Balkanu Miroslav Lajčak, posetiće Kosovo od 27. do 29. juna, saopšteno je iz Kancelarije Evropske unije na Kosovu.\nVjosa Osmani u poseti Tajlandu i Singapuru\nPredsednica Kosova Vjosa Osmani otputovala je u radnu posetu Tajlandu i Singapuru, saopšteno je iz njenog kabineta.\nPoložen kamen temeljac za izgradnju kuće porodici Perić iz Prekovca\nMinistar za zajednice i povratak Goran Rakić danas je položio kamen temeljac za izgradnju kuće šestočlanoj porodici Bojana Perića iz sela Prekovce u opštini Novo Brdo.\nPrva pitijada ’’Kosovska pita’’\nU okviru Vidovdanskih dana, seoske slave koja se obeležava i u Donjoj Gušterici, Turistička organizacija Gračanice će u koordinaciji sa Opštinom Gračanica organizovati 26. juna prvu pitijadu ”Кosovska pita”, manifestaciju na kojoj će veštine u pripremi slatkih i slanih posnih kosovskih pita odmeriti domaćice, ali i muškarci skloni kulinarstvu, saopšteno je iz TOG-a.\nКonkurs za "Najlepše dvorište opštine Gračanica"\nTuristička organizacija Gračanica saopštila je da će u saradnji sa "JКP Ekologija" raspispisati konkurs za takmičenje "Najlepše dvorište opštine Gračanica".\n27.06.2022 Novo hapšenje zbog ratnih zločina (687)\n27.06.2022 Marijana Simić izabrana za Kosovku devojku (686)\n27.06.2022 Policija blokirala centar Goraždevca (420)\n27.06.2022 Spreman operativni plan KP za obeležavanje Vidovdana (348)\n27.06.2022 Jovanović: Vraćen sam sa Jarinja bez obrazloženja (254)\nJun 2022 11 (425)


Usvojen budžet grada za narednu godinu u visini od 4,4 milijarde dinara\nOdbornici Skupštine grada Zrenjanina usvojili su na jučerašnjoj sednici budžet grada za narednu godinu, koji je u visini od 4,4 milijarde dinara. To je za 800 miliona dinara manje u odnosu na projektovani budžet grada za ovu godinu.\n– Budžet je restriktivan zbog celokupne situacije u vezi sa pandemijom koronavirusu. On, međutim, ima i svoju razvojnu komponentu koja će zavisiti, pre svega, od toka pandemije u narednoj godini. Zavisiće i od naše efikasnosti i racionalnosti, ali umnogome i od stepena saradnje sa pokrajinskim i republičkim organima. Nadam se ćemo zajedničkim snagama završiti započete projekte – prokomentarisao je budžet grada za narednu godinu gradonačelnik Zrenjanina Simo Salapura.\nPROČITAJTE JOŠ: Iz budžeta grada 2,1 milion dinara za lečenje dece i novogodišnje paketiće\nU skladu sa Odlukom o budžetu za 2021. godinu, na sednici lokalnog parlamenta su usvojeni i programi poslovanja ili rada, planovi i finansijski planovi javnih preduzeća i ustanova na budžetskom ili delimičnom budžetskom finansiranju.\nSalapura je istakao i da je usvojena veoma bitna odluka o prostornom planu Grada Zrenjanina za period do 2035. godine. Takođe, odbornici su dali saglasnost i na odluku o pristupanju izradi Plana razvoja grada za narednih sedam godina.\n– To su dva strateška dokumenta koja će definisati pravce i aspekte na koje treba posebno da se fokusiramo u razvoju grada – naglasio je Salapura.\nSkupština je, između ostalog, usvojila i odluke kojima se omogućuje širenje distributivne gasne mreže na teritoriji grada i gradnja distributivnog gasovoda na pravcima Botoš – Tomaševac – Orlovat – Farkaždin, zatim Elemir –Taraš – Jankov Most, kao i u vikend zoni kod Perleza.\nTagovibudžet grada Simo Salapura Skupština grada Zrenjanina\nDanilo Besedeš: Šah je postao popularniji zahvaljujući seriji Damin gambit\nZrenjanin u januaru domaćin dve međunarodne rukometne utakmice


Obnovljen Lenovo ThinkPad portfolio: nova T serija, X serija i L serija – Personal magazin\nKompanija Lenovo je objavila najnovije dodatke u Thinkpad portfoliju: nove T serija, X serija i L serija su napravljene koristeći ključne principe dizajna, inovacija i kvaliteta. Usredsređen na pružanje širokog izbora i pametnijeg iskustva korisnicima, ažurirani ThinkPad portfolio donosi moderna IT rešenja sa novim tehnologijama kako bi zadovoljio potrebe i želje krajnjih korisnika.\nInovacije u čitavom asortimanu uključuju funkcije Modern Standby i Wake on Voice, WiFi 6, Dolby Audio sistem zvučnika i Dolby Vision, a kupci mogu da optimiziraju odabrane modele bilo sa Intel Core vPro procesorom 10. generacije ili AMD Ryzen 4000 PRO Mobile procesorima sledeće generacije. Lenovo će biti prvi PC vendor koji će ponuditi AMD Ryzen PRO 4000 Mobile procesore.\nNajuspešnija ThinkPad serija ikad, T serija je okosnica ThinkPad portfolija. Modeli od 14 i 15 inča dostupni su sa operativnim sistemom Windows 10 Pro, a pokreću ih procesori Intel Core vPro 10. generacije ili AMD Ryzen™ PRO 4000 Mobile procesori koji se mogu konfigurisati na modelima ThinkPad T14s i T14. Najnoviji modeli uključuju sve inovacije koje bi korisnici očekivali od premijum laptopa. Funkcije Modern Standby i Wake on Voice, Dolby Audio system zvučnika i svetliji ekrani sa opcionom Dolby Vision podrškom doprinose jedinstvenom doživljaju krajnjeg korisnika. Dodajte vrhunsko povezivanje sa WiFi 6 i opcionim CAT 16 WWAN, i to jedinstveno iskustvo se širi daleko izvan kancelarije.\nDizajnirana da oslika karakteristike T serije u manjem i prenosivom paketu, najnovija X serija uključuje mnoge inovacije pametnih računara. I X13 i X13 Yoga se mogu konfigurisati sa FHD PrivacyGuard ePrivacy ekranom od 500 nita i funkcijom PrivacyAlert koja pomaže u zaštiti korisnika od pogleda drugih ljudi, a X13 Yoga uključuje Dolby Audio sistem zvučnika i opciju za živopisan UHD OLED ekran sa Dolby Vision. ThinkPad X13 Yoga i X13 isporučuju se sa Intel Core vPro procesorima 10. generacije. ThinkPad X13 je dostupan i sa AMD Ryzen™ PRO 4000 Mobile procesorima.\nPoslovni korisnici koji traže atribute ThinkPad računara i kojima treba produktivnost na osnovu vrednosti trebalo bi da razmotre ThinkPad L seriju. Redizajnirana da bi bila tanja i lakša, nova L serija nudi karakteristike koje su korisnicima potrebne da bi bili efikasni. WiFi 6 i opcioni CAT 9 WWAN pružaju brzinu konekcije za besprekornu saradnju zasnovanu na oblaku.\nNovi tasteri za objedinjene komunikacijske funkcije za brzi pristup na modelima ThinkPad L14 i L15 omogućavaju lakše priključivanje ili napuštanje sastanaka. Dolby Audio i svetliji opcioni ekran osetljiv na dodir nude poboljšano interaktivno iskustvo dok korisnici mogu da uživaju u poznatom Windows 10 Pro sistemu s pogodnošću čitača otisaka prstiju od strane Windows Hello. ThinkPad L14 i L15 dostupni su sa Intel Core vPro procesorima 10. generacije ili AMD Ryzen™ PRO 4000 Mobile procesorima.\n← Stiže nam Canon EOS R5 → Dve najaktivnije mobilne pretnje se razvijaju i ugrožavaju privatnost podataka


Martijev izveštaj zapečatio 2010. na Kosovu | Politika | DW | 29.12.2010\nMartijev izveštaj zapečatio 2010. na Kosovu\nIzveštaj Dika Martija o trgovini ljudskim organima kosovskih Srba, parlamentarni izbori, mišljenje MSP-a o nezavisnosti Kosova i Rezolucija UN-a koja Prišinu i Beograd poziva na dijalog, obeležili su 2010. na Kosovu.\nParlamentarni izbori i izveštaj izvestioca Saveta Evrope Dika Martija u kojem se kosovski premijer Hašim Tači i Oslobodilačka vojska Kosova optužuje za trgovinu ljudskim organima, događaji su koji su na Kosovu obeležili godinu na izmaku, smatra Agron Bajrami, glavni i odgovorni urednik dnevnog lista “Koha Ditore”. Ti događaji su pokazali, ocenjuje Bajrami, koliko na Kosovu još treba raditi na izgradnji države i demokratije. On ističe da je izveštaj Dika Martija politički izveštaj, jer ima previše politike, a premalo činjenica.\n“Zato mislim da je sada najvažnije da sudstvo uzme celu stvar u svoje ruke i razjasni je, i to što pre, jer što god više imamo takve nejasnoće i takve presije i tenzije između Kosova i Srbije i na međunarodnoj sceni zbog izveštaja Dika Martija, dok god imamo takve uslove, u takvim uslovima je nemoguće imati normalan dijalog ili normalan razvoj bilo kakvih procesa.”\nS druge strane, kosovski novinar Andrija Igić, dopisnik više beogradskih medija, smatra da izvešaj Dika Martija neće imati negativnih posledica po predstojeći dijalog između Prištine i Beograda.\n“Loptu na zemlju čini mi se da je prvi spustio predsednik Srbije Boris Tadić, koji je odmah u prvom reagovanju na navode iz izveštaja, rekao da je kosovski premijer Hašim Tači legalno izabran predstavnik većinskog naroda na Kosovu i da on nema prava da odlučuje sa kim će od legalnih predstavnika Albanaca da razgovara.”\nIgić podseća i da je u 2010. godini Međunarodni sud pravde (MSP) izrekao savetodavno mišljenje da kosovske vlasti proglašenjem nezavisnosti Kosova nisu prekršile međunarodno pravo i da je to dovelo do usvajanja Rezolucije u Ujedinjenim nacijama (UN) kojom se Priština i Beograd pozivaju na dijalog uz posredovanje Evropske unije.\n“Stiče se utisak da bi ova godina mogla biti prekretnica u odnosima Beograda i Prištine, jer su se u njoj obe strane obavezale da će da sednu i razgovaraju. Ova godina je pokazala i to da su kosovski Srbi izašli u većem broju na izbore koje su organizovale kosovske institucije, nego ranijih godina.”\nPodsetimo, nakon ostavke predsednika Kosova Fatmira Sejdiu zbog presude Ustavnog suda da je kršio zakon vršeći i funkciju predsednika Demokratskog saveza Kosova, raspala se vladajuća koalicija i raspisani su vanredni parlamentarni izbori. Na izborima 12. decembra ponovo je pobedila Demokratska partija Kosova, Hašima Tačija. Međutim, izbore su obeležile mnogobrojne manipulacije koje su za posledicu imale odluku Centralne izborne komisije da se 9. januara izbori ponove u tri opštine: Srbici, Glogovcu i Dečanima, te da se ponovo prebroje glasovi sa 40 odsto glasačkih mesta.\nSvi problemi sa kojima se Kosovo suočavalo protekle godine biće aktuelni i naredne, ističe Agron Bajrami i dodaje da je to pre svega izbor institucija nakon decembarskih izbora.\n“Isto tako imamo i problem sa pozicijom Kosova na međunarodnoj sceni, znači Kosovo još uvek treba da nađe način da svoju državnost legalizuje, da tako kažem, i u očima zemalja koje još uvek nisu priznale Kosovo i treća stvar će svakako biti kosovski odnos prema Srbiji i Srbima i prema severu što mislim da će biti jedan od najtežih problema sa kojim ćemo se suočiti.”\nNa osnovu dešavanja u godini na izmaku Bajrami ocenjuje i da je misija Evropske unije na Kosovu, Euleks, na ivici propasti zato što je imala premalo uspeha u rešavanju situacije na severu Kosova i premalo uspeha u borbi protiv korupcije.\nPovodom izbora na Kosovu list „Frankfurter algemajne cajtung“, pod naslovom „Panalbanski snovi“, piše o ideji o ujedinjenju teritorija na kojima žive Albanci uz zaključak da što je bliža EU, to je dalja Velika Albanija. (19.12.2010)


RTCG - Radio Televizija Crne Gore - Nacionalni javni servis :: Region :: Odobren zajam Kosovu od 46 miliona eura\n21. 05. 2020. 18:35 >> 22:44 0\nMinistarstvo finansija i transfera (MFT) Kosova saopštilo je danas da je Međunarodno udruženje za razvoj, dio Svjetske banke, odobrilo zajam Kosovu u iznosu od 46 miliona eura za hitni projekat Kovid-19.\nTa sredstva, kako je saopšteno, biće upotrebljena za jačanje zdravstvenog sistema, prenose prištinski mediji.\n"Finansijska sredstva koristiće se za sprečavanje, otkrivanje i reagovanje na prijetnju koju predstavlja korona virus, omogućavajući, izmedju ostalog, nabavku medicinske opreme, kao i jačanje sistema javnog zdravstva, povećanje kapaciteta za testiranje i proširenje kapaciteta Klinike za infektivne bolesti", navodi se u saopštenju.\nPodsjeća se da je Međunarodno udruženje za razvoj, kao dio Svetske banke, kreditna institucija, koja kroz davanje zajmova pod povoljnijim uslovima ima za cilj da, između ostalog, pomogne u smanjenju siromaštva i poboljšanju životnih uslova.\nKosovo: Bez žrtava, 14 novozaraženih\nDan žalosti na Kosovu zbog saobraćajne nesreće


CRNA GORA I EU: Slomila se klackalica – Monitor\nCRNA GORA I EU: Slomila se klackalica\nTek krajem januara ove godine crnogorski premijer Milo Đukanović je shvatio da je nakon punih 18 godina, odnosno posjete Stejt dipartmentu i Pentagonu u jesen 1995. godine zajedno sa Svetozarom Marovićem, završeno njegovo plodno razdoblje u odnosima sa SAD. Zato je prije dva mjeseca sedmostruki predsjednik Vlade morao baciti posljednji adut koji ima u rukama da bi očuvao svoju poziciju – članstvo Crne Gore u NATO-u. Analitičar geopolitike, general Blagoje Grahovac je ovu situaciju opisao ovako: ,,Prva faza reforme bezbjednosnih sistema treba da bude privođenje pravdi grešnika koji štite sve ono što ne valja. Ukoliko se to ne desi, onda će biti privedeni pravdi oni koji nijesu iskazali političku volju za reformom, a oni se nalaze u vrhu vlasti”.\nPrethodnih desetak godina Đukanović je vješto ubjeđivao američke i evropske zvaničnike da je jedino on garant da će ova država biti u dogledno vrijeme dio te vojno-političke alijanse, dok je Crna Gora istovremeno postajala ,,ruska gubernija na Jadranu”.\nKada se napokon u Vašingtonu razumjelo da ta geopolitička klackalica savršeno odgovara samo Đukanoviću i njegovim saradnicima, a u susret izazovima stabilnosti u Istočnoj Evropi, crnogorski premijer je morao prelomiti. Njegova stranka i koalicioni partneri krenuli su, navrat-nanos, u kampanju za NATO na terenu u nadi da će za to biti pohvaljeni početkom aprila od potpredsjednika Džozefa Bajdena u Vašingtonu, kao i da će na predstojećem samitu u Velsu Crna Gora dobiti ,,zeleno svjetlo” za prijem u tu asocijaciju. Đukanović očekuje podršku SAD da još neko vrijeme ostane na čelnoj funkciji u ovoj zemlji, iako su Vašingtonu, već neko vrijeme, politički mnogo bliži predsjednik Skupštine i Socijaldemokratske partije Ranko Krivokapić i čelnici Pozitivne Crne Gore.\nNajnoviji zahtjevi američke administracije, posebno insistiranje da se procesuira korupcija u ,,aferi Telekom” pokazuju da SAD neće svom dugogodišnjem savezniku više ništa gledati kroz prste, baš kao što je jasno da se ni Rusi neće tako lako odreći stečenih pozicija u Crnoj Gori. Zato Đukanović ulazi u kritičnu fazu svoje dvoipodecenijske vladavine, a njegove akcije nakon ubjedljive pobjede na parlamentarnim izborima Srpske napredne stranke Aleksandra Vučića izgledaju dobre još samo u Beogradu.\nIzvjesno je, takođe, da će uprkos učešću u akciji privođenja narkobosa Darka Šarića i otvaranja istrage protiv čelnika budvanske opštine, pritisak na Podgoricu rasti i iz Brisela. I to za Crnu Goru na najosjetljivijem polju – borbi protiv organizovanog kriminala i korupcije. Iako Delegacija EU u našoj zemlji uvijek pozdravi neku konkretnu akciju hapšenja ili podizanja optužnice protiv visokorangiranih zvaničnika, nikada istovremeno ne propusti da navede da Brisel insistira na pravosnažnim presudama kao jasnom dokazu da postoji politička volja da se prihvata evropska pravna stečevina.\n,,Primijećeno je da Crna Gora kasni u implementaciji nekih akcionih planova”, kaže šef jedinice za našu državu u Generalnom direktoratu za proširenje Dirk Lange. On ima veliko iskustvo sa zemljama kao što je Crna Gora, pošto je bio ključni čovjek Brisela koji je nadgledao i usmjeravao poteze Hrvatske prije nego što je postala članica EU. U tom periodu došlo je, pored ostalog, i do podizanja optužnice i hapšenja bivšeg premijera te zemlje Iva Sanadera, koji je potom osuđen za korupciju.\nNakon ulaska Hrvatske nastala je stanka u prijemu novih članica. Mnogi analitičari tvrde da je od izbijanja finansijske i dužničke krize pitanje budućeg proširenja gurnuto u pozadinu agende EU. Ali, birokrate u Briselu ostavljaju utisak da je politika proširenja napredovala, pa su zahtjevi prema balkanskim zemljama kandidatima sve složeniji. Uključujući naravno i Crnu Goru, čija se vlast svojim građanima ranije mogla pohvaliti gotovo jedino napretkom u evropskim integracijama. Evropski zvaničnici voljeli su da govore o našoj zemlji kao ,,lideru pridruživanja” na njezinom jugoistoku. Već neko vrijeme ta fraza se samo stidljivo može čuti iz usta odomaćenih evroparlamentaraca, uglavnom od Jelka Kacina iz Slovenije.\nKonstatujući da se posljednji Izvještaj o napretku EK mnogo više bavio konkretnim problemima, predsjednik Odbora za evropske integracije crnogorskog parlamenta Slaven Radunović kaže da je vrijeme građenja ,,Potemkinovih sela” za nama. ,,Siguran sam da EK više neće tolerisati blefiranje i slatkorječivost Vlade Crne Gore”, smatra on.\nZa politiku proširenja vrijede dvije pretpostavke. Jedna je da prijem novih država bude ključni instrument sigurnosti i stabilnosti u čitavoj Evropi, a druga je da se time ojača privredni rast i blagostanje Unije. Kako Crna Gora za sada ne ispunjava nijednu od te dvije pretpostavke (prvu su, po procjenama Brisela i Vašingtona, ispunjavale Rumunija i Bugarska i zato su bile primljene u EU 2007. godine), moraće da se dobro namuči da dokaže politički i privredni bonitet. No, njezin kredibilitet je u sjedištu Unije sve manji, jer nastoji da investicije osigura pretežno iz azijskih zemalja koje ne interesuju reforme i demokratizacija Crne Gore. Činjenica je takođe da finansijska podrška Unije za zemlje Balkana nije više tako visoka, kao i da su zapadne banke i kompanije povukle dio svog kapitala iz ovog regiona, ali je još važnije da je EU nezamjenljiv katalizator i akcelerator reformi u ovim državama.\nKAKO JE VLAST RASPRODALA I ZALOŽILA SVE ZNAMENITOSTI KOLAŠINA: Spomenici za plate\nTURISTIČKA OČEKIVANJA U 2014.: Više Rusa, manje Njemaca\nDRUŠTVENE MREŽE I IZBORI U BERANAMA: Opština i Luka, Vukina muka


Smene u vojnom vrhu Izraela: Odlazi rukovodilac operacija protiv Irana u Siriji - Sputnjik Srbija\n19:21 15.01.2019 Preuzmite kraći link\nNa mesto Ajzenkota imenovan je Aviv Kohani koji je ranije ratovao u Libanu i Palestini, a takođe se nalazio na čelu vojnoobaveštajne službe. Poslednjih godina on je bio zamenik Ajzenkota.\n„Za poslednje četiri godine vojska Izraela je imala značajne uspehe, izvodeći hiljade jakih i preciznih operacija u kojima je dobila reputaciju u očima protivnika kreativnom vojnom silom, koja može da iznenadi“, izjavio je Ajzenkot na ceremoniji predaje ovlašćenja.\nOn je izjavio da se vojska Izraela bori protiv jakog neprijatelja i svakodnevno sprečava „konsolidaciju vojnog prisustva Irana u Siriji i naoružavanje Hezbolaha u Libanu“.\nAjzenkot se nalazio na čelu Generalštaba četiri godine, a u vojsci je služio 40 godina.\nPremijer i ministar odbrane zemlje Benjamin Netanijahu obećao je da će nastaviti „ofanzivnu politiku“ protiv iranskih snaga u Siriji i nakon smene šefa Generalštaba.


Istraživači sa Incheon National Univerziteta iz Južne Koreje su napravili kompozitni materijal na bazi cementa (CBC) koji može generisati i skladištiti električnu energiju. Materijal ima mogućnost pretvoriti mehaničku energiju koja potiče od hodanja, vjetra, kiše ili talasa u električnu energiju prilikom čega se njegova nosivost ne mijenja. Na ovaj način bi se betonske konstrukcije mogle pretvoriti u izvore električne energije i dijelom bi se mogao riješiti problem sa nedostatkom energije usljed povećanja izgrađenosti.\nCilj istraživača je bio da naprave materijal koji bi omogućio građenje energetski neutralnih objekata koji bi sami proizvodili električnu energiju za zadovoljenje svojih potreba. Kako je cement još uvijek nezamjenjiv materijal u građevinskoj industriji njihova odluka je bila da upravo on bude baza za inovativni kompozitni materijal.\nVećina električne energije sa danas dobija sagorijevanjem fosilnih goriva koji nisu obnovljivi resurs. Ovakav način dobijanja energije može dovesti do drastičnih klimatskih promjena koje su danas već uveliko vidljive. Smatra se da je izgrađena sredina odgovorna za čak 40% ukupne potrošnje električne energije. Ukoliko dalja istraživanja pokažu da se kompozitni materijal koji generiše električnu energiju može masovno koristiti, to bi značilo da se potreba za električnom energijom iz neobnovljivih izvora može značajno umanjuti.\nMaterijal generiše električnu energiju procesom kontaktne elektrifikacije koja nastaje kao posljedica interakcije između dva materijala. Ugrađivanjem ovog materijala u djelove objekta koji su izloženi eksternim mehaničkim dejstvima može se postići optimalna iskorišćenost. Rezultati istraživanja su pokazali da se optimalna električna svojstva materijala postižu kada udio provodničkih karbonskih nano vlakana u cementnoj mješavini iznosi 1%.\nPored toga što može služiti za generisanje i skladištenje energije, ovaj materijal bi se mogao koristiti za razvijanje senzorskih sistema za koje ne bi bili potrebni eksterni izvori energije. Ovi senzorski sistemi bi u realnom vremenu vršili monitoring stanja zgrade i davali procjenu preostalog radnog vijeka.\nIstraživači su takođe vodili računa da primjena ovakvog materijala ne predstavlja ni najmanju opasnost po korisnike prostora. Jačina struje koja se generiše je manja od maksimalne dozvoljene za ljudsko tijelo.\nNaučnici se nadaju da će ovo otkriće poboljšati živote ljudi u urbanim sredinama jer ne zahtijeva dodatan utrošak energije kako bi se sačuvala planeta. Smatraju da ova studija može biti prvi korak u proširivanju primjene ovog materijala i građenju zgrada koje su energetski neutralne.\nKako provjeriti kvalitet cementa na gradilištu\n# električna energija # kompozitni cementni materijal


Najviše žalbi zbog predugog čekanja na zakazan pregled – Ozon Media\nNajviše žalbi zbog predugog čekanja na zakazan pregled\nGrađani najčešće podnose prijave zaštitniku prava zdravstveno osiguranih lica zbog nemogućnosti da se specijalistički i dijagnostički pregledi zakažu u roku od 30 dana, navodi se u izveštaju Republičkog fonda za zdravstveno osiguranje (RFZO) za prvo polugođe 2016. godine.\nOd ukupno 149 zdravstvenih ustanova u kojima je obezbeđena zaštita prava pacijenata, u 33 su podnete prijave o povredi prava na zdravstvenu zaštitu, i to najviše u Kliničkom centru Vojvodine (43), Opštoj bolnici Subotica (23) i Zdravstvenom centru Vranje (22). Pored toga, nekoliko desetina prijava koje su se odnosile na neljubaznost medicinskog osoblja, dugo čekanje ili način lečenja prosleđeno je direktorima zdravstvenih ustanova ili inspekciji Ministarstva zdravlja.\nOsim prijava, zaštitnik prava osiguranih lica svakodnevno pruža informacije o pravima pacijenata i time, kako se navodi u izveštaju, deluje preventivno u pogledu povreda prava na zdravstvenu zaštitu.\nBudući da se najveći broj prijava odnosio na predugo čekanje na zakazan pregled, u izveštaju se ističe da zaštitnik postupa po prijavi ukoliko se osiguraniku ne zakaže specijalističko-konsultativni odnosno dijagnostički pregled u roku od 30 dana i obaveštava ga o “mogućnostima i načinu refundacije troškova za pružene zdravstvene usluge u privatnoj praksi”.\nIstovremeno, Republički fond za zdravstveno osiguranje u prvoj polovini godine obavio je 103 kontrole ugovornih obaveza u zdravstvenim ustanovama koje s njim imaju zaključene ugovore i utvrdio da je bilo nepravilnosti u postupcima izvršavanja ugovorenih obaveza u iznosu od 222.709.926 dinara. Kako se navodi u izveštaju RFZO, utvrđeno je da su u čak 62 zdravstvene ustanove direktori nezakonito isplaćivali prekovremeni rad u prvoj polovini godine. Od 68.641.387,40 nepravilno isplaćenih dinara, na prekovremene sate otišlo je 63.388.986,48 dinara.\nOd danas nova lista lekova sa 102 medikamenta koji se izdaju o trošku države\n10.01.2019. Ozon 1\nSremci na smotri horova penzionera u Zrenjaninu\n14.10.2019. Ozon Komentari su isključeni na Sremci na smotri horova penzionera u Zrenjaninu


ATP bodovanje: Mari predlaže dvogodišnji rejting @ InfoBijeljina \nATP bodovanje: Mari predlaže dvogodišnji rejting\nTrostruki pobjednik Grend slam turnira i bivši prvi reket svijeta, Britanac Endi Mari predložio je promjenu rejting sistema ATP u tekućoj sezoni koja je prekinuta zbog pandemije korona virusa.\nOn smatra da igrači iz objektivnih razloga neće uspjeti da zaštite prošlogodišnje bodove i da zbog toga ne treba da budu kažnjeni.\nRaspored turnira nakon nastavka sezone biće izuzetno zgusnut, a teniseri će biti prinuđeni da preskaču turnire kako bi izbjegli povrede.\n– Nije bezbjedno za igrače da stignu do polufinala ili finala US Opena u Njujorku, a zatim igraju na visokom nivou na šljaci u Madridu, čak i nakon što se duže vrijeme nisu takmičili. Mislim da će mnogi vrhunski igrači propustiti najveće turnire – rekao je Mari za Rojters i dodao:\n– Možda bi trebalo da se razmisli o dvogodišnjem rejtingu u bliskoj budućnosti, tako da sportisti koji su prošle godine imali dobre rezultate, a sada nisu u stanju da odbrane svoje bodove, ne budu kažnjeni – prenosi Sportklub.\nNovak Đoković je prvi na ATP listi sa 10.220 bodova ispred Rafaela Nadala (9.850), Dominika Tima (7.045), Rodžera Federera (6.630), Danila Medvedeva (5.890)… Sezona bi trebalo da se nastavi sredinom avgusta.


Nijedan roditelj ne zaboravlja prvi zagrljaj sa bebom, a istraživanje pokazuje da ti najraniji zagrljaji pojačavaju moždane reakcije i pomažu u prevazilaženju trauma koje novorođenče može doživeti.\nMi roditelji se često osećamo kao da nam srce poraste svaki put kada zagrlimo svoju decu, ali istina je da njihov mozak raste još brže od naših dodira.\nIstraživanje koje je sprovedeno na 125 dece koja su rođena u terminu i prevremeno rođene dece u Nacionalnoj dečijoj bolnici u Kolumbu, Ohajo, otkrilo je da rani, nežni izlivi naklonosti roditelja i negovatelja imaju trajne efekte na način na koji bebin mozak reaguje na nežan dodir. To znači da bi rano izlaganje zagrljajima moglo pomoći prevremeno rođenim bebama da osete naklonost kao prijatnu, a ne pretešku, istovremeno podstičući pozitivne reakcije mozga.\nSvako ko je bio u porodilištu u poslednjoj deceniji nije nimalo sumnjao o prednosti prsa na prsa i kontakt kože na kožu, ali ove nove informacije dokazuju da sati provedeni mazući se na maminim i tatinim grudima mogu čak da ugroze prevremeno rođene bebe.\nIstraživači su koristili EEG mrežu razvučenu nad bebinom glavu za merenje moždanih reakcija. Mališani su ih dodirnuli blagim vazduhom pre nego što su ih poslali kući iz bolnice. Bebe koje su rođene u terminu su doživele snažniji odgovor mozga od prevremeno rođenih, i prerano rođenih beba, one koji su morali da trpe bolne medicinske procedure nedugo nakon rođenja imali su najslabije reakcije mozga.\nIstraživači su bili iznenađeni kada su otkrili da na percepciju u dodiru mogu uticati rani medicinski postupci (pošto često primaju lekove protiv bolova). Ali dobra vest je da zagrljaji mogu da pomognu u suzbijanju negativnih iskustava.\nIstraživanje je pokazalo da što je više podrške dobijala prevremeno rođena beba od roditelja ili odgovora, jači su bili njihovi odgovori na mozgu.\nPrema jednom od autora, dr Natalije Maitre, istraživanje pokazuje da je nega kože na kožu apsolutno neophodna za bebe koje provode dugo vremena u neonatalnom odeljenju intenzivne nege. Kad beba dugo ostane na odeljenje neonatologije, mama i tata nisu uvek dostupni za obavljanje zagrljaja.\n“Kada roditelji to ne mogu, bolnice gledaju da razmotre profesionalne i fizikalne terapeute kako bi pružili dodire, ponekad izostali iz bolničkog okruženja”, kaže Maitre za Science Daily.\nZa roditelje koji su u mogućnosti da budu prisutni na neonatologiji, pružanje samih dodatnih nežnih dodira može biti način da se malo kontroliše u situaicji koja često čini da se mame i tate osećaju prilično bespomoćno.\nZnanje da nežni zagrljaji mogu da pomognu u sprečavanju uboda igle je samo još jedan razlog da roditelji što je moguće više prigle svoje dete – nije da im je potreban drugi razlog.\nMi roditelji se često osećamo kao da nam srce postaje veće svaki put kada zagrlimo svoju, ali istina je da im mozak raste još brže od naših veza.\nIstraživanje koje je sprovedeno na 125 dece, rođene u terminu kao i prevremeno rođene dece u Nacionalnoj dečijoj bolnici u Kolumbu, Ohajo, otkrilo je da rani, nežni izlivi naklonosti roditelja i negovatelja imaju trajne efekte na način na koji bebin mozak reaguje na nežan dodir. To znači da bi rano izlaganje zagrljajima moglo pomoći prevremeno rođenim bebama da osete naklonost, i prepoznaju je kao prijatnu, istovremeno podstičući pozitivne reakcije mozga.\nSvako ko je bio u porodilištu u poslednjoj deceniji nimalo ne sumnja u prednosti dodira prsa na prsa i kontakta kože na kožu, ali nove informacije dokazuju da sati provedeni u maženju na maminim i tatinim grudima mogu da utiču na prevremeno rođene bebe.\nIstraživači su koristili EEG mrežu razvučenu nad bebinom glavom, za merenje moždanih reakcija, pre nego što je otpuste iz bolnice. Bebe koje su rođene u terminu su doživele snažniji odgovor mozga u odnosu na prevremeno rođene bebe, koje su morale da trpe bolne medicinske procedure nedugo nakon rođenja i imale slabije reakcije mozga.\nIstraživači su bili iznenađeni kada su otkrili da na percepciju dodira mogu uticati rani medicinski postupci (pošto nedonoščad često primaju lekove protiv bolova). Ali dobra vest je da zagrljaji mogu da pomognu u suzbijanju negativnih iskustava.\nIstraživanje je pokazalo da što je više podrške dobijala prevremeno rođena beba od roditelja, jači su bili njeni odgovori na mozgu.\nPrema jednom od autora, dr Natalije Maitre, istraživanje pokazuje da je kontakt koža na kožu apsolutno neophodan za bebe koje provode dugo vremena u neonatalnom odeljenju intenzivne nege. Kad beba dugo ostane na odeljenju neonatologije, mama i tata nisu uvek dostupni za zagrljaje.\n“Kada roditelji to ne mogu, bolnice gledaju da razmotre profesionalne i fizikalne terapeute koji bi pružili dodire, koji ponekad izostaju u bolničkom okruženju”, kaže Maitre za Science Daily.\nZa roditelje koji su u mogućnosti da budu prisutni na neonatologiji, pružanje nežnih dodira može biti način da se kontroliše situacija u kojoj se mame i tate često osećaju prilično bespomoćno.\nSaznanje da nežni zagrljaji mogu da pomognu u sprečavanju bola pri ubodu igle je samo još jedan razlog da roditelji što je moguće češće prigle svoje dete – nije im potreban drugi razlog.\nTagovi :beba, bebin mozak, razvoj mozga\nKako znate da li je vaše dete već unelo dovoljno hrane?\nMama meteorolog pojavila se u vremenskoj pognozi sa svojom bebom i očarala gledaoce


Subvencije - Studenica Foundation\nNAŠ PROGRAM SUBVENCIJA\nZadužbina Studenica dodeljuje subvencije kako pojedincima, tako i institucijama za različite kulturne, obrazovne, naučne, humanitarne projekte, kao i za projekte za očuvanje verskog nasleđa. Podržavamo programe koji promovišu uverenje osnivača Zadužbine da je obrazovanje vodeći princip za budući preporod, izobilje, mir i stabilnost u Srbiji i regionu, koji je najbolje postići pomoću meritokratije i demokratije.\nProjekti koje podržavamo se biraju na osnovu toga da li promovišu ove vrednosti: očuvanje bogatog srpskog nasleđa, težnja da Srbija postane važan faktor na svetskom nivou kada su u pitanju društveno-humanističke i prirodne nauke, obrazovanje šire publike o temi od nacionalnog i/ili globalnog značaja, promovisanje mira i prosperiteta u regionu.\nPROCES PRIJAVLJIVANJA ZA SUBVENCIJE\nSubvencije se mogu dodeliti za oblasti vezane za obrazovanje, umetnost, istoriju, kulturu, itd. Projekti se biraju i finansiraju na osnovu glasanja izvršnog odbora Zadužbine Studenica na osnovu gorenavedenih principa i kriterijuma.\nProces prijavljivanja za subvencije prati proceduru navedenu ispod. Formulare i uputstva možete preuzeti sa datih linkova.\nPredaja propratnog pisma (videti Primer propratnog pisma) i popunjenog Opšteg obrasca za predlog subvencije\nPrijavu pregleda Izvršni odbor Zadužbine Studenica\nPredaja detaljnog predloga subvencije (videti Format predloga subvencije i Smernice za budžet subvencije i SPrimer predloga subvencije)\nOpšti predlog subvencije\nFormat predloga subvencije\nPrimer proporatnog pisma\nPrimer predloga subvencije\nKako bismo pomogli kandidatima u procesu prijavljivanja, obezbedili smo pomoćni materijal u vidu neophodnih formulara i primera propratnog pisma kao i detaljnog predloga subvencije.\nNeki od kulturnih projekata koje podržavamo su objavljivanje knjiga, književnih dela, ali i umetnički projekti – vizuelne umetnosti, ples, muzika, film.\nNauka i obrazovanje srpske omladine su naš glavni cilj. Pored dodeljenih stipendija studentima, Zadužbina Studenica je dodelila i subvencije kako bi pomogla obrazovnim institucijama i specifičnim naučnim programima.\nu Srbiji je versko nasleđe važan deo kulturne baštine, pa je Zadužbina Studenica aktivno uključena u obnovu i promovisanje neprocenjivih kulturnih blaga Srpske pravoslavne crkve, zajedno sa UNESKO-vim programom zaštite svetske baštine.


DS: Plakati nastavak hajke na Pajtića | Autonomija\nDS: Plakati nastavak hajke na Pajtića\nPajtić kao državni neprijatelj broj jedan\nPlakati koji su se pojavili u Novom Sadu kojima se preti smrću predsedniku Vlade Vojvodine Bojanu Pajtiću logičan su nastavak hajke koja se danima vodi protiv njega, saopštila je danas Demokratska stranka (DS).\nU DS-u su naveli da su plakati rezultat nereagovanja na pisanje pojedinih medija koji Pajtića nazivaju „ustašom“, a pokrajinsku vladu porede sa NDH.\n„Od njega veštački prave državnog neprijatelja broj jedan, zbog čega onda začuđuje što su se pojavili ovi plakati“, navodi se u saopštenju i podseća da su juče održanom mitingu u Novom Sadu „Stop razbijanju Srbije“ prisustvovali i predstavnici zabranjene organizacije „Obraz“.\n„Poruke koje su odatle upućene bile su pune mrznje prema Bojanu Pajtiću i pretnji nasiljem, a jedan od govornika je u svom govoru poručio da ne može da kontroliše one koje je pozvao na miting. Iz današnjih plakata vidimo da je bio u pravu“, saopštila je DS.


Podržavajući reformski pravac socijalne zaštite u Republici Srbiji započet 2001. godine, ovaj projekat ima u fokusu promenjen položaj korisnika kao aktivnog učesnika kome se u najmanje restriktivnom okruženju pružaju savetodavno-terapijske i socio-edukativne usluge od strane licenciranog stručnog radnika zamišljenih kao sadržajni deo Centra za osnaživanje osoba sa invaliditetom. Projekat je podržan od strane Ministarstva za rad, zapošljavanje, boračka i socijalna pitanja Republike Srbije na konkursu za Unapređenje socijalne zaštite za 2017. godinu i sprovodi se od maja do decembra meseca. Centar promoviše socio-inkluzivni model koji kao primat ističe sposobnosti osoba, njihove snage i potencijale tako što će raditi na njihovoj upotrebi i jačanju u cilju podizanja kvaliteta života. Projekat je zamišljen kao otvoren servis podrške svim osobama sa invaliditetom na teritoriji grada Kraljeva, istovrsno kao i porodicama osoba sa invaliditetom, jer je porodica stožer i nosilac socijalne politike usmerene na OSI.\nCentar za osnaživanje OSI je nedostajuća usluga podrške OSI i njihovim porodicama na teritoriji grada Kraljeva u prevenciji kriznih situacija i u kriznim situacijama kod kojih je potrebno reagovati kurativno: sagorevanje (“burn/out sindrom“) porodice, savetovanje i podrška u slučajevima nasilja u porodici, poremećene komunikacije i porodičnih odnosa, aktivacije OSI i sagledavanja mogućnosti za rasterećenje porodice, a naročito u pogledu poboljšanja kvaliteta života OSI i njihovih porodica kroz unapređenje uslova za samostalan život OSI, prevencija institucionalizacije, poboljšanje ličnog položaja i ostvarivanje pripadajućih zakonskih prava, zatim prevenciju stanja hendikepa kroz unapređenje/održavanje postojećih psiho-socio-zdravstvenih karakteristika ličnosti. Centar je zamišljen kao vid podrške kroz stručnu podršku i osnaživanje, razvoj socijalnih veština, kontinuiranu razmenu informacija, podršku u samoorganizovanju i umrežavanju u lokalnoj zajednici i to kroz indvividualni i grupni rad.\nUkoliko imate potrebu za stručnom podrškom, voljni ste da unapredite kvalitet Vašeg života i života Vaše porodice, imate ideje i inicijativu, možete nam se obratiti svakog radnog dana u terminima od 10-14 časova na telefon 036/5354702.


Nišlije položile ispit na tribinama - Dnevni list Danas\nPočetna » Sport » Nišlije položile ispit na tribinama\n0Piše: R. V. B. - Z. M. 21. februara 2012. 18.02\nEvropsko prvenstvo u rukometu, Dejvis kup meč između teniskih reprezentacija Srbije i Švedske, te finalni turnir Kupa „Radivoja Koraća“ u košarci bili su samo povod da se sportu odana niška publika u velikom broju sjatu u renoviranu halu Čair i pruži ključnu podršku svojim igračima. Šta više, zbog „manjka“ mesta u Čairu mnoge Nišlije ostale su bez karata, uprkos spremnosti da od ranog jutra i „koliko treba“ čekaju u redovima na prodajnim mestima.\n– Niš je nekada bio sportski centar i zaslužuje da to bude ponovo. Razlog za to jeste renovirana hala Čair, ali i opredeljenje grada da razvija sportski i drugi turizam, čime se dodatno popravlja imidž i podiže rejting grada. Nemamo precizne informacije koliko je „sportskih turista“ prošlo kroz grad u poslednje vreme, ali se pretpostavlja da ih je samo tokom Evropskog oprvenstva u rukometu bilo više od deset hiljada- kaže za Danas direktor Turističke organizacije Niš Vladimir Jovanović, dodajući da očekuje da u toku ove godine i fudbalski i košarkaški timovi iz Niša „postanu prvoligaši“.\nNa adresu renovirane hale „Čair“ komplimente je predhodno izrekao i Zoran Živković, predsednik Regionalnog košarkaškog saveza istočne Srbije. On je konstatovao da je hala perfektna u tehničkom smislu, te da se nada da će Niš uskoro dobiti predstavnika u Prvoj košarkaškoj ligi Srbije.\nNešto manje od 5.000 ljudi, koliki je kapacitet podmlađene hale izgrađene 1974. godine i koja sada zadovoljava najstrože standarde u svim sportovima, nosilo je Janka Tipsarevića, Viktora Troickog i Dušana Lajovića do četvrtfinala Dejvis kupa, a isto je bilo i sa rukometašima Makedonije koji su od strane svojih navijača sa tribina ispraćeni u Beograd gde su osvojili peto mesto na EP u rukometu. Makedonci su „okupirali“ i mnoge niške kafane, na neskriveno zadovoljstvo Nišlija i kafedžija, koje su podigle promet i do 300 odsto. Istovremeno, „meraklije“ su svoj navijački afinitet demonstrirale i u Beogradu gde su bile uz izabranike Veselina Vukovića na putu do srebrne medalje.\n– Niška publika je možda najbolja publika pred kojom smo igrali. Hala je bila ispunjena do poslednjeg mesta, a to se u Beogradu retko dešava – kratko je prokomentarisao Tipsarević i potvrdio da je Teniski savez Srbije doneo dobru odluku kada je domaćinstvo pomerio iz Vršca u Niš, iako niko ne spori da bi Milenijum bio dobar za igranje. Njegovo mišljenje, ali iz drugog ugla, delili su i reprezentativci Švedske koji su naglasili da nikada nisu igrali u bučnijem ambijentu.\nDa su veliki poznavaoci sporta i da imaju potrebnu nit za navijanje koja nosi svoj tim Nišlije su potvrdile na košarkaškom turniru u Kupu. Lokalni članovi navijačkih grupa „grobari“ i „delije“ ispunili su tribine u finalnom meču za „žućkovu levicu“ i položili ispit, uz minus koji su zaradili zbog incidenata van hale.\n– Reprezentacija Srbije najverovatnije će u avgustu ove godine odigrati jedan meč kvalifikacija za Evropsko prvenstvo u košarci u Nišu. Čair bi tada trebalo da ugosti reprezentacije Slovenije ili Estonije. Protivnici Srbije u kvalifikacionoj grupi biće i Crna Gora, Izrael i Island.